Dowladda Soomaaliya oo Ciidamo diyaarado ku geysay Beledweyne – Banaadir Times\nDowladda Soomaaliya oo Ciidamo diyaarado ku geysay Beledweyne\nBy banaadir 9th January 2021 65 No comment\nWararka naga soo gaaraya Magaalada Beledweyne ee Xarunta Gobolka Hiiraan ayaa waxaa ay sheegayaan in dowladda Soomaaliya ay saddex diyaaradood oo sida Ciidamo farabadan ka dejisay Garoonka Diyaaradaha Ugaas Khaliif ee Beledweyne.\nDiyaaradaha oo sida Ciidamo ka tirsan kuwa sida gaarka ah u tababaran ee Haramcad ayaa laga qaaday Magaalada Muqdisho, iyada oo garoonka diyaaradaha Beledweyne ay kusoo dhaweeyeen saraakiil ka tirsan Ciidamada Booliska Soomaaliyeed.\nHadal-heyn badan ayay dhalisay Ciidamada ay Maanta dowladda Soomaaliya diyaaradaha ku geysay Magaalada Beledweyne, iyada oo laamaha amniga dowladda Soomaaliya & kuwa Hir-Shabeelle aysan faah faahin sababta ka dambeeysa.\nDuleedka Magaalada Beledweyne ee Xarunta gobolka Hiiraan ayaa waxaa ku sugan Maleeshiyaad uu hoggaaminayo Janeraal Xuud oo kasoo horjeeda qaabkii loo dhisay Maamulka cusub ee Hir-shabeelle, iyaga oo dhowr jeer diiday in Madaxweynaha Cusub ee Hir-Shabeelle Cali guudlaawe Xuseen in uu ka dego Magaalada Beledweyne, isla markaana Beledweyne ay ka dhaceen dibadbaxyo looga soo horjeeday Maamulka Hir-Shabeelle.\nSidoo kale Beledweyne ayaa waxaa ay kamid tahay goobaha loo asteeyay inay ka dhacaan doorashooyinka Xildhibaannada labada Aqal ee Baarlamaanka Soomaaliya, iyada oo maalmihii la soo dhaafay Beledweyne & Jowhar ay ka dhacayeen howlgallo amniga lagu xaqiijinayay.\nDowladda Soomaaliya ayaa horay waxaa ay Ciidamo diyaarado ku geysay Magaaloyinka gobolka Gedo, iyaga oo la wareegay degmooyinka ay gacanta ku hayeen Ciidamada jubbaland, halka Magaalada dhuusamareeb Ciidamadii la geeyay ay meesha ka saareen Maamulkii Ahlusunna ee kasoo horjeeday qaabkii loo dhisay Maamulka gamudug.\nLama ga tallaabada ay qaadi doonaan Ciidamada Haramcad oo ay Maanta dowladda Soomaliya ka dejisay Magaalada Beledweyne, waxaana wararka aan helnay ay sheegayaan in maalmaha soo socda Ciidamo kale ay dowladda geyn doonto Magaalada Beledweyne.\nDowladda Soomaaliya oo xabsiga dhigtay Saraakiil & Askar dhowr ah\nWasaaradda Amniga oo sheegtay inay ka hortageen weerarada Al-Shabaab\nBooliska Gaalkacyo oo rasaas ku kala Eryay banaanbaxayaal.\nMADAXWEYNE FARMAAJO OO BOGAADIYAY GUUSHA SHACABKA IYO DOWLADDA AY KASOO HOYEEN DEYN CAFINTA\nBy banaadir 26th March 2020


Italy oo si awood ah kusoo gaartay finalka koobka qarama yurub markii ay garaaceen Germany | HobyoNet.Com\tContact\nFriday, June 29th, 2012 | Posted by Hnet Italy oo si awood ah kusoo gaartay finalka koobka qarama yurub markii ay garaaceen Germany\nGoolal si awood ah ku dhashey oo Mario Balotelli u dhaliyey isla qeybtii hore ee ciyaarta ayaa u dhameysay xulka awooda lahaa ee Germany oo abid kulamo caalami ah oo tartan ka badinin xulka Italia.\nXulka kubadda cagta ee Italy oo Azzuri lagu naaneyso ayaa inta badan ka adkaada xulka Germany waxayna iminka garaceen xulkii loo saadaalinayey koobka ee dhamaan ciyaarihii ay soo dheeleen tartankan wada badiyey.\nThe Azzurri waxaa dhaawac uga maqnaa Ignazio Abate’s sidoo kale Christian Maggio ayaa ganaaxnaa,laakiin sidaasi oo ay tahay tababare Prandelli ayaa Federico Balzaretti ka ciyaarsiiyey dambeedka midig,halka dambeedka bidixna uu saarey Giorgio Chiellini oo dhaawac uga maqnaa. Daniele De Rossi and Riccardo Montolivo ayaa khadka dhexe kula wadaagey Pirlo iyo Marchisio.\nGermany waxay markale nasiiyeen Mario Gomez kaasi oo sidoo kale isaga iyo Lukas Podolski ciyaartii sideed dhamadka ee 4-2 ku garaaceen Greece,aan dheelin,laakiin Toni Kroos ayaa lagu soo bilaabey ciyaarta iyagoo sameeyey isku dayo fursado lagu abuurey qeybtii hore iyo dhamaadkiiba.\nMario Balotelli oo Man City uga ciyaara weerarka ayaa daqiiqadii 20-aad gool si taxader leh madaxa ugu dhaliyey Germany,waxaana ay taageerayaasha Germany aaminsanaayeen inay soo bareejeyn karaan maadaama waqti badan ay heysteen ciyaartuna qeybtii hore la marayey,laakiin Laad aad u xoogan oo biriq ah ayuu mar kale la helay shabaqa uu waardiyaha ka ahaa goolhayaha Bayer munich Manuell Neuer oo indhaha uun ka eegay, meelna u dhaqaaqin.\nSuperMario ayaa 3 gool dhaliyey tartanka waxaana dhinaca kale uu saftey kulankiisii 13-aad ee uu xirto funaanadda Azzurri.\nDhamaadkii ciyaarta xulka Germany ayaa helay rigoore shaki ay geliyeen ciyaartoyda Italy,waxaana Germany u saxiixey M.Ozil guud ahaan 2-1 oo Italy guushu ku raacdey ayaa lagu kala tegey.\nItaly ayaa habeenka Axadda waxay magaalada Kiev ee caasimadda Ukrine kula dheeli doontaa ciyaarta Finalka xulka Spain oo koobka difaacanaya,waxaana xusid mudan in labada xul ay isku group kuwada jireen kulankoodiina kusoo dhamaadey bar-baro 1-1.


Salvia Romano oo sheegtay Muslim tahay iyo magac cusub oo ay la baxdey | XORRIYA NEWS\nHome Wararka Salvia Romano oo sheegtay Muslim tahay iyo magac cusub oo ay la...\nSalvia Romano oo sheegtay Muslim tahay iyo magac cusub oo ay la baxdey\nSalvia Constanza Romano oo dhowaan ciidamada Soomaaliya, Turkiga iyo Talyaaniga ay kasoo daayeen gacanta ururka Al-shabaab oo Af-duub ahaan ugu haaystay meel ku dhow caasimadda Soomaaliya ee Muqdisho ayaa waxay si rasmi ah u sheegtay in ay qaadatay diinta Islaamka.\nWaxey caddeeysay in si iskeeda ah ay ugu qancaday diinta Islaamka oo ee sidaas ku noqotay qof Muslim ah. Waxey sheegtay in hadda ka dib magaceedu yahay Caa’isha.\nRomanu oo 25 jir ah ayaa laga qafaashay deegaanka lagu magacaabo Chakama oo ku yaalla Koonfur bari gobolka xeebta kulaala ee Kenya bishii November sanadkii 2018-kii.\n“Waxey ii xaqiijiyeen in aan la i dili doonin, xaalkuna sidaas ayuu ahaa “ ayeey Romano u sheegtay wakaaladda Wararka Talyaaniga ee ANSA.\nSalvia Romano oo sii hadleysay ayaa waxay sheegtay in ay qaadatay diinta Islaamka intii ay Af-duubka u aheyd ururka Al-shabaab, balse aysan la kulmin wax dhibaato ah.\n“dhowr goor ayaa la iisoo jeediyay qaadashada diinta Islaamka, la iguma qasbin, bilihii dembe ayaan qaatay, waxay i bareen Qur’aanka weyna ku mahadsanyihiin sidii wanaagsaneyd oo ay iila dhaqmeen. Waxay i bareen wax kamid ah Carabiga, iyo dhaqanka Islaamka, sidoo kalena ma jirin cid aan xiriir wadaagnay amma i guursaday, keliya xushmad Ayaan haaystay” ayeey mar kale u sheegtay Salvia Warbaahinta .\nWasiir ku xigeenka arrimaha dibadda Talyaaniga ayaa waxa uu sheegay marka laga yimaado ciidamada Soomaaliya in soo furashada Salvia Romano ay garab ku siiyeen sirdoonka waddanka Turkiga, isagoo aad ugu mahad-celiyay.\nHadalka kasoo baxay gabadhan dhowaan lagasoo badbaadiyay gacanta Al-shabaab ayaa wuxuu sii xoojinayaa qoraal iyada ku saabsan oo ay horay u qoreen wargeysyada Talyaaniga oo sheegayay in laga shaki qabo in Romano ay qaadatay diinta Islaamka , iyagoo markaasi wax ka qorayay hab labiskeeda oo ahaa kan ay xirtaan dumarka Muslimiinta ah. Hase ahaatee, hadda ayeey si rasmi ah u sheegtay in ay tahay gabar muslimad ah.


Home Wararka Fadeexo iyo ceeb ka dhalatay Safiirka India oo marti u ahaa dowlada...\nFadeexo iyo ceeb ka dhalatay Safiirka India oo marti u ahaa dowlada Soomaaliya! (Aqriso Dukumintiga)\nDowlada Indiaayaa waxa ay u soo magacaawaday Soomaaliya Safiir cusub, Safiirka Cusub oo lagu magacaabo Mudane Rahul Chabbraayaa waraaqihiisa aqoonsida u gudbiyay Madaxweynaha Soomaliya Bishaa Feberaayo 14keedii.\nSafaarka cusub ee India ayaa VISAHA dal ku galka ah waxa uu ka soo qaatay Safaarada Soomaaliya isaga oo buuxiyay dhamaan Sharuudihii laga rabay.\nDhanka kale Dowlada Indiaayaa waxa ay xiriir la soo sameeysay Wasaaradda Arimaha Dibadda ee Soomaaliya iyada oo la socodsiisay in Safiirka Cusub u imaan doono dalka Soomaaliya isaga oo wata VISA dalka ku gal ah si uu ugu wareejiyo waraaqihiisa aqoonsiga Madaxweynaha Soomaaliya.\nHadaba maxaa ka dhacay Garoonka Diyaaradaha Aadan Cade maalintii Arbacada ee bisha Feberaayo ahayd 13ka\nIyada oo la tixraacayo xiriirka diblomaasiyadeed ee u dhaxeeya ladaba dal ee India iyo Soomaaliya iyo isweydaarsi qoraalada diblomaasiyada oo rasmi ah ayaa dowladdaa India waxa ay Visa-ha dal ku galka ah ay ka ka dalbatay kana soo qaadatay Safaarada Soomaaliya.\nQoraal ay soo qoratay Dowlada Indiaayaa ay ku sheegtay in Safiirka India imaan doono magaalada Muqadishu 13ka Bisha Feberaayo si Wasaaraada Arimaha Dibadda ula wareegto qaabilaada iyo baratakoolka safirika inta uu ku sugan yahay dalka Soomaaliya maadaama uu marti u yahay Wasaaraada Arimaha Dibada ee Soomaaliya isla markaana ay la balan san yihiin Madaxweyne Soomaaliya Maxamed Cabdullahi Farmaajo\nBishii Feberaayo 13keedii ayaa Safiirka Cusub waxaa uu ka soo dagay Garoonka Diyaaradaha ee Aadan Cabdulle Cusmaan isaga oo wato VISA-ha dal ku gal ah ee uu ka soo qaatay Saraadda Soomaaliya\nMarkii u ka soo degay garoonka ayaa waaxda Socdaalka iyo Jinsiyadaha waxa ay u sheegtaysafiirka in VISA uu wataa uu yahay mid aan waxba ja jirin isla markaana uu dalkiisa dib ugu laabto oo ayan ka tagin diyaaradii uu ku yimid.\nSafiirka Indiaayaa waxa ay ku noqotay yaab iyo amakaag in VISA-ha Safaarad Soomaaliya soo siisay la diido oo la aqabali waayo, waliba iyada oo lacag laga soo qaaday. Hadii xataa VISA-ha uu wataa aan la aqoonsanaynin maxaa keenay in Waaxda socdaalka iyo Jinsiyaddaha ay sharafta safiirka meel uga dhacaan oo ay yiraahdaan dalka aad ka timid ku noqo iyada oo Wasaaradii martiqaaday ay ku sugan tahay Garoonka Diyaaraha.\nMarkii mudo sacaado ah lagu yahay safiirka garoonka diyaraadaha ayaa ugu danbeeytii Saraakiisha Wasaaraada Arimaha Dibada oo uu ku jiro wasiirka waxaa ay ku qanciyeen Waaxda Socdaalka in ay sii daayaan Safiirka si uu waajibkii uu ugu yimid dalka uu u guto.\nWaxaa nasiib xumo ah in fadeexad intaa la eg ay ka dhacdo dalka gudihiisa isla markaana Wasaaradii arintaan u xil saarnayd ay ku fashilantay in ay difaacdo sharaftii Soomaaliya. Sidee bay suuragal ku tahay in la isku dayo in safiir marti u ah Soomaaliya oo soo buuxiyay sharuudiii laga rabay, wato VISA si rasmi ah uu uga soo qaatay Safaarada Soomaaliya oo hoos timaada Wasaaradda Arimada Dibadda hadana loo diido in uu dalka Soo galo.\nWaxaa taa ka sii diran waa safiir cusub oo u yimid in uu waraaqihiisii aqoonsiga u gudbiyo Madaxweynaha Soomaaliya oo balan looga dhigay xilila joogo dhowr bilood.\nMa aha markii ugu horeeysay oo adhacdo noocaan oo kale ah ay ka dhacdo dalka d gudihiisa. Waxaa horay loo masaafuriyay dhaqaatiir India ka timid oo haysta deganaanshada Soomaaliya si sharci ahna dalka ku joogaan.\nDalkaan yaa u taliya? Halkee laga xukumaa? Tani waxa ay ka tarjumeysaa Burburka ku yimid Wasaaradda Arimaha Dibadda iyo hogaankeedaba. Waxaa kaloo ay muujinaysaa in dowladnimadii Soomaaliya ay ceel ku sii dhaceyso.\nDowlada Soomaaliya waxa la gudboon in ay qoraal raali galin ah ay u dirto dalka India isla markaana talaabo laga qaado shaqsiyaadka ka danbeeysay fadeexda ka dhacday Garoonka Aadan Cade.\nHalkaan ka aqriso qoraalada la is dhaafsaday


Ka bogo jilayaasha & dadka caanka ah ee qaatay diinta Islaamka! (Qaybtii 4-aad) | Hadalsame Media\nKa bogo jilayaasha & dadka caanka ah ee qaatay diinta Islaamka! (Qaybtii 4-aad)\n(Mumbai) 06 Juun 2018 – Dalka Hindiya waa dalka dunida ugu diimaha badan iyo halka ay ku aasaasmeen diimo badan oo haatan dunida looga dhaqmo oo ay ka mid yihiin Hinduism, Buddhism, Sikhism iwm. Haddaba aannu sii dhiraandhirinno sheekada qaybteeda 4-aad.\nAMRITA SINGH: Jilaayadda Bollywood ee Amrita Singh ayaa ka dhalatay qoys kala haysta diimaha Sikhs iyo Islaamka. Waxayna jilliinka bilowday Bollywood bilowday 1983-kii, iyadoo keentay aflaamta caanka ah ee hit-ka noqday sida Sunny, Mard iyo Saaheb.\nAmrita, oo ku dhaqmi jirtey diinta Sikhism-ka tan iyo dhalashadeedii, waxay qaadatay diinta Islaamka kahor guurkeedii Saif Ali Khan, oo Muslim ah. Waxay is fureen 2004 kaddib 13 sano oo ay is qabeen. Yeelkeede, xaaska Saif ee haatan Kareena Kapoor Khan, ma qaadannin diinta Islam-ka.\nMAMTA KULKARNI: Waa jilaayad caan ka ahayd Bollywood sagaashameeyadii, Mamta Kulkrani waxay qoor qooraysatay diinta Islaamka xilliyo ay ku jirtey xaalad adag oo iyada iyo ninkeeda lagu qabtay koontarobaan iyagoo maraya garoonka dayuuradaha caalamiga ah ee Dubai.\nPrevious articleWAA NALA DHACAY: Taageerayaasha Liverpool oo dalbanaya in lagu celiyo final-ka CL! kaddib xaqiijinta dhaawaca Karius\nNext articleBURBURKA ANSHAXA: Dib u dhiska dal burburay waxaa ka daran dib u dhiska dad burburay!


Degmada Kaaraan oo shacabka dagan aysan socon karin Xiliyada habeenkii ah Tuugo darteed.. | Dayniile.com\nHome Warkii Degmada Kaaraan oo shacabka dagan aysan socon karin Xiliyada habeenkii ah Tuugo...\nDegmada Kaaraan oo shacabka dagan aysan socon karin Xiliyada habeenkii ah Tuugo darteed..\nWararka ka imaanaya degmada Kaaraan ee magaalada Muqdisho ayaa sheegaya in dadka halkaas dagan ay aad ugu dhiban yihiin dhac ay u gaysanayaan Xiliyada habeenkii ah Koox tuugo ah, gaar ahaan Marka la gaaro Salaada Maqribka.\nDadweynaha degmada Kaaraan ayaa cabasho xoogan kasoo saaray amniga degmada oo faraha ka baxay iyo tacadiyo joogto ah oo ay la kulmaan xiliyada habeenkii.\nQaar kamid dadkaas oo la hadlay idaacada Kulmiye ayaa sheegay in dilal kala duwan ay maalmihii u dambeeyen ka dhacay degmada Kaaraan, ayada oo maanta ugu dambeysay Askari ka tirsan dowladda hoose lagu dilay halkaas oo Mobilka laga qaatay.\n.Sidoo kale waxay dhaliil u jeediyeen maamulka cusub ee degmada Kaaraan oo intii uu joogay sare usii kaceen falalka amaan darada ah ee ka taagan degmada, islamarkaana ay wada-shaqeyn fiican ka dhaxeyn laamaha amaanka, sida ay sheegen.\nPrevious articleRa’iisul Wasaaraha Itoobiya Abiy Axmed oo mar kale baaq u diray shacabka Itoobiya\nNext articleNin mindi ku hubeysan oo goor dhawayd weerar ku qaaday ciidamo ka tirsan booliska dalka Faransiiska.


Gummaadkii Gebilay iyo Tog-wajaale - #1Araweelo News Network | #1Araweelo News Network\nGummaadkii Gebilay iyo Tog-wajaale\nTaxanaha Soomaali waa walaalo, Q. 6aad\nBishii March ee sannadkii 1988-kii ayaa 25 qof oo laga soo afduubtay Gabiley iyo Tog-Wajaale ay Maxkamaddii Wareegaysay ee Ciidanku ku xukuntay xabsi abadi ah. Dadkaasi idilkoodba waxay ahaayeen dad rayid ah, waxa se la saaray Maxkamad Ciidan.\nIsla maalintii ayaa xukunkii loo beddalay dil toogasho ah, isla maalintii ayaana toogashadii la fuliyay. (HRW, a government at war with its own people, bogga 66aad).\nBogga 67aad, warbixintu waxay ku sheegtay in nin gaadhi watay ay ciidanku Afweyne gaadhigiisii ku joojiyeen meel ku dhaw Xabsiga Weyn ee Hargeysa, ka dibna ay ku amreen inuu ku wareejiyo furaha gaadhiga. Ninkaasi wuu diiday inuu furaha wareejiyo, isla halkii ayayna ku toogteen.\nIsla boggaas, warbixintu waxay sheegtay in nin la odhan jiray Aw Axmed Daa’uud Yuusuf ay ciidankii Afweyne ka qaadeen lacag gaadhaysay 2,000 oo shilling, kolkii uu ciidankii kula gorgortamay lacagtiisana ay isla bartii ku toogteen.\nWaxay ahaayeen budhcad shaadh dawladeed u soo xidhatay si ay wax ugu dhacdo, ugu boobto oo ay ugu bililiqaysato.\nAKHRI: Gummaadkii Kalshiikh\nNafta basharka ee qaaliga ah, waxay gaadhsiiyeen heer uu qiimaheegu hoos maro furayaasha gaadhiga. La yaab ma noqonayso haddii aad maqasho in qof bani-aadan ah ay ku dileen midh xanjo ah.\nIn loogu aargudo weerraro guuldarraystay oo ay ciidankii Afweyne ku qaadeen SNM ayaa ahayd sababta loo gummaaday 25kaas qof (Ibid).\nKolka loo eego indhaha dawladda, wax farqi ah uma dhaxayn qofka Isaaqa ah ee dawladda taageersan iyo ka la dagaallmaya. Qof kasta oo Isaaq ahi waxaa loo dilayay aanada SNM, askari kasta oo ay SNM dishana waxaa loogu aarayay qof shacab ah oo magaalooyinka iska jooga.\n25-kaas qof waxa ku jiray aabbe iyo labadiisii ciyaal ahaa, waxaana lagu toogtay tuulada Gaas-dheere. Akhriso magacyadoodii:\n1. Sh. Ciise Yuusuf Good\n2. Maxamed Cabdi Xawsi “Jawaan”\n3. Maxamed Cabdi Koofil\n4. Dagaal Dhinbiil\n5. Muxumed Sahal\n6. Kalinle Cashuur Raage\n7. Muxumed Gurey Mixille\n8. Xuseen Amiir Faarax\n9. Mawliid Xuseen Amiir (Ninka sare inankiisii)\n10. Cali Xuseen Amiir (Ka sare walaalkii)\n11. Haybe Gurey Xasan\n12. Siyaad Isaaq Xaaji\n13. Aadan Cali Ibraahin\n14. Cabdillaahi Jaamac Caqli\n15. Xaaji Xasan Abraar\n16. Barre Muxumed\n17. Saleebaan Diiriye Xirsi\n18. Maxamed Cali Samatar\n19. Siciid Xasan Deeqsi\n20. Ardaale Warsame Faarax\n21. Aw Cali Sahal Taani\n22. Cabdi Sahal Tani, (ka sare walaalkii)\n23. Cabdi Maxamed Sahal (Ka sare ayaa adeer u ah)\n24. Shamah Elmi Fahie\n25. Daa’uud Qawrax\nHuman Rights Watch, a government at war with its own people, bogga 66 – 67aad, iyo lifaaqa 5aad.


QM oo sheegtay in ilaa 3000 askari ay AU uga dhimatay Soomaaliya - BBC Somali - Warar\nMarkii u dambaysay ee la cusboonaysiiyay: 10 Mey, 2013, 04:52 GMT 07:52 SGA\nWaxay qayb ka yihiin ciidamada nabad-ilaalinta AU ee Soomaaliya oo gaaraya ku dhowaad 18 kun oo askari.\nKu xigeenka xoghayaha guud ee Qaramada Jan Midoobay Eliasson oo London ugu waramay wariyayasha shirkii Soomaaliya intii uu socday.\n"Waxaan doonayaa in aan xuso dalalka iyo askartooda si xoog leh naftooda ku bixiyay. Wax laga naxo ayay noqonaysaa in la ogaado in ilaa sadex kun oo askarta AMISOM ah lagu dilay inta sano ee AMISOM ay halkaas joogtay. Uganda iyo Burundi ayaa qasaaraha ugu badan uu soo gaaray. Ciidamada Kenya dabcan, waxay qayb wayn ka yihiin AMISOM." Jan Eliasson.\nKu xigeenka xoghayaha guud ee UN Jan Eliasson oo ka waramayey ciidamada AU ee Soomaaliya lagu dilay tan iyo sanadkii 2007Haddaba marka la bar bar dhigo tirada askarta AU ee ku dhimatay Soomaaliya, waxay ku dhow yihiin kuwa Qaramada Midoobay ee tan iyo 1948kii howlgalo ku dhintay, kuwaas oo gaaraya 3,096.\nCiidamada AU ee Soomaaliya jooga waxay qayb libaax ka qaateen xoogagga al-Shabaab oo laga saaray caasimadda Soomaaliya ee Muqdisho iyo waliba magaalooyin kale oo waaweyn 2dii sano ee la soo dhaafay, laakinse xarakada Shabaab wali awood ayey u leeyihiin in ay weeraro isugu jira is-qarxin ay oo weeraro kaleba ku qaadaan goobo ka mid ah caasimadda iyo meelo kale oo dalka Soomaaliya ah.


Hooyo maxkamad ku dacweysey dowladda Iswiidhen - Radio Sweden Somali - Raadiyaha Iswiidhen | Sveriges Radio\nHooyo maxkamad ku dacweysey dowladda Iswiidhen\nLa daabacay onsdag 12 juni 2013 kl 10.40\nCarina Höglund oo hooyo u ah gabadha lagu magacaabi jirey Engla Höglund oo la dilay sannadkii 2008 ayaa ruqsad ka heshay maxkamadda rafcaanka in dacwaddeeda dib loo baaro. Sidaas waxaa soo weriyey Wakaaladda wararka ee TT.\nSannadkii hore ayey ahayd markii ay maxkamad ku dacweysey dowladda Iswiidhen maadaama ay u aragtey in ninkii dilay gabadheeda oo lagu magacaabo Anders Eklund la qaban karay xilligii uu magaalada ku diley Pernilla Hellgren oo ahayd sannadkii 2000 haddii ay boliisku dabagal ku samayn lahaayeen wararkii ay ka heleen dadweynaha.\nDacwaddii ay horgeysey maxkamadda degmada ayey hooyadani ku guuldarreysatay, laakiin rafcaan ayey ka qaadatay. Sidaas darteed ayey maxkamadda rafcaanku u go’aamisay maalintii isniinta in arrinteeda dib loo furo.


Madaxweynaha Turkiga iyo Madaxweynaha Ruushka oo maanta wada hadal yeelanaya – STAR FM SOMALIA\nMadaxweynaha dalkaTurkiga Recep Tayip Erdogan ayaa wadahadal kula yeelan doona magaalada Moscow dhiggiisa madaxweynaha dalka Russia Vladimir Putin waxaana uu sheegay in uu doonayo in uu dib u soo celiyo xiriirka Rassia.\nLabada hogaamiye ayaa wadahadalladooda maanta waxaa ay diiradda ku saari doonaan soo celinta xiriirka dhanka ganacsiga,maalgashiga iyo dib u soo celinta dalxiiska.\nWaa markii ugu horeysay oo Mr Erdogan uu dalka dibadiisa u ambabaxo tan iyo intii ka danbaysay isku daygii afgambigii fashilmay ee 15kii july ka dhacay dalkaasi.\nXiriirka labada dal ayaa xumaaday kadib markii Turkigu ku soo rideen xadka ay la wadaagaan Siiriya diyaarad dagaal oo Raashiya leedahay,arinkaasi oo gaarsiiyay heerkii ugu xumaa xiriirka labada dal.\nBishii Juun ayaa aqalka Kremelinka oo looga taliyo dalka Raashiya waxaa uu sheegay in madaxweynaha dalka Turkiga uu raaligalin ka bixiyay dhacdadaas, isla markaana tacsi u direy ehelada duuliyeyaashii diyaaradaas.\n“Booqashadani waxaa ay iiga dhigan tahay calaamad muujinaysa xiriirka labada dhinac oo markale dib u bilaabanay,” ayuu yiri Madaxweyne Ordagan.\nGolaha Ammaanka oo meel mariyay in ciidan la geeyo Koofurta Sudan\n40 ruux oo lagu dilay Qarax Ismiidaamin ah oo lala eegtay Isbitaal ku yaal Pakistan (Daawo Sawirada)


Wasiirka waxabrashada Soomaaliya oo la kulmay sarakiil ka socotay hay’adda Ma’arif - Halbeeg News\nMUQDISHO(HALBEEG) Wasiirka wasaaradda waxbarashada hidaha iyo tacliinta sare ee Soomaaliya Mudane Cabdulaahi Godax Barre ayaa manata xafiiskiisa ku qabilay madaxa hay’adda Al-Ma’arif Foundation ee dalka Turkiga u qaabilsan arimaha waxbarashada Soomaaliya Mustafa Yilmaz.\nKulankan ayaa waxaa goob joog ka ahaa agaasimaha waaxda dugsiyada dowlaadda,xubno kale oo ka tirsan wasaaradda waxbasharada hidaha iyo tacliinta sare, sidoo kala kulanka waxaa goob joog ka ahaa xubno ka tirsan hay’adda Ma’arif Foundation.\nWasiirka waxbarshada Soomaaliya Mudane Cabdulaahi Goodax Bare ayaa sharraxaad ka siiyay madaxda hay’adda Al Ma’arif Foundation heerka waxbarashada dalka iyo isbedelka lagu sameeyay manhajka waxbarashada dalka.\nWasiir Goodax ayaa u sheegay xubnahan in wasaaradda waxbarashada ay dadaal ugu jirto sidii kor loogu qaadi lahaa waxbarashada dalka.\n“Waxaan,wadnaa howlo aan ku dooneyno in aan kor ugu qaadno waxbarashada dalka iyo sidii dadka somaliyeed ay u heli lahayeen waxbarasho tayo leh ,waxa aan rajeyna in aad garab nagu siin doontaan’’ ayuu yiri wasiirka waxbarashada Soomaaliya.\nWasiirka waxbarashada Soomaaliya Mudane Cabdulahi Goodax Barre ayaa uga mahad celiyay dowladda Turkiga dadaalada horumarineed ee ay ka wado dalka.\nMadaxa hay’adda Ma’arif Foundation ee Soomaaliya Mustafa Yilmaz ayaa ballan qaaday inay sii laba jibaari doonaan tageerada dhanka waxbarashada ee ay siiyaan ummadda Soomaaliyeed.\nNigeria: In ka badan 30 qof oo ku dhimatay qarax ka dhashay booyad shidaal


CO-WIN (HK) shirkad xadidan, xirfadle wax saqafka caag ah soo saaraha, waxaa la aasaasay si ay u bixiyaan qalabka fiican saqafka caag ah oo tayo leh oo qiimo aad u tartan rasmi ah suuqa caalamiga ah la koox xirfadlayaal khabiir kuwaas oo bixiya adeegga ugu gaar ah si ay u caawiyaan ganacsigaaga koraan. waxyaabaha Our dabooli PC sheet jiingado, PC sheet adag, PC sheet godkii, ASA PVC sheet saqafka farcan weatherproof, ASA leben cusbi dardaro, 3 lakabka kulaylka dahaaran sheet saqafka UPVC, sheet FRP iwm\nKooxda & Experience In Industry Professional\nIyadoo kooxda xirfadeed iyo waayo-aragnimada 13+ warshadaha, kuwaas oo noo oggolaan in ay bixiyaan adeegga macaamiisha wax soo saarka kartoo iyo adeegga OEM. Waxaan ma aha oo kaliya bixiyaan alaabta oo tayo leh caymiska, sidoo kale waxay bixiyaan maamulka sahaydu dhamaystiran oo xaqiijinaya bixinta shixnad hufan. waxyaabaha lagu damaanad qaaday iyadoo 10-30 sano damaanad ku salaysan waxyaabaha kala duwan oo shixnad walba waa 100% baaray ka hor shixnad.\nCO-WIN joogto ah ku dadaali doontaa in ay fiican nafteena si aan u weyneyno qancinta macaamiisha iyo caawiyo macaamiisha in ay ganacsi kharash-ool ah oo karti leh in suuqa caalamka. Waxaan rajeyneynaa in aad baaritaan iyo inaad la shaqayso si loo gaaro iskaashi guul-guul.


Sunday November 03, 2019 - 12:14:22 in Wararka by Liibaan Jeexoow\ndowladda Mareykan ayaa sare uqaadday duqeymaha xagga ah cirka ah ee ay ka geysanayso gudaha wadanka Afghanistan.\nMarkii ugu horraysay dowladda mareykanka ayaa qiratay in bil gudahood ay wax kabadan 1000 duqeyn ay ka geysatay Afghanistan tan iyo markii ay iclaamisay in ay soo gaba gabaysay dagaalkii tooska ahaa ee wadankaas sanaddii 2014.\nWasaaradda difaaca Mareykanka ayaa war ay soo saartay ku sheegtay in bishii September ay Afghanistan ka fulisay illaa 1113 weerar oo xooggan cirka waxaana weeraradaas lagu sheegay kuwa lagu taageerayo xukuumadda dabadhilifka Kaabuul.\nPentagoonka mareykanka wuxuu sheegay in weeraradan lagu beegsaday dagaalyahannada imaarada islaamiga Afghanistan oo qarka ufuulay in ay qabsadaan magaalada Qunduus ee dhacda waqooyiga dalka.\nAfhayeenka Imaarada islaamiga ah oo tacliiqiyay warka kasoo baxay Mareykanka ayaa sheegay in badanaa duqeymaha mareykanku uu fuliyay lagu laayay dad shacab ah oo aan waxba galabsan.\n"maamulka camiilka ah ee Kaabuul waa soo dhoweeyay duqeymaha 1113-da gaaraya ee mareykanku dadka rayidka ah k gummaaday balse alle fadligiis inkastoo duqeymahaasi jiraan hadane saldhigyada cadowga kama badbaadinta weerarada daran ee mujaahidiinta uga imaanaya "ayaa lagu yiri war ay faafisay imaarada islaamiga.\nWaxaa lays weydiinayaa su'aalo ay kamid yihiin waa kuwa dhibaatada ugu daran kasoo gaartay duqeymaha kunka ka badan ee Mareykanku geystay? jawaabta ayaa ah in khasaaraha ugu badan uu dadka shacabka ah kasoo gaaray duqeymaha 95%.\nGeesiyaasha imaarada islaamiga ah ayaa wacdaro ka dhigaya saaxaadka jihaadka afghanistan waxayna furayaan dhulal hor leh iyagoo kadabka ka jaraya maleeshiyaadka xukuumadda camiilka ah iyo ciidamada jinsidayada kala duwan leh ee afghanistan duullaanka ku jooga kuwaas oo ku howlgala magaca Ururka NATO.


Turkiga Oo Shixnaddo Gargaar Caafimaad U Kala Diray Britain Iyo Dalalka Balkans-ka | #1Araweelo News Network\nTurkiga Oo Shixnaddo Gargaar Caafimaad U Kala Diray Britain Iyo Dalalka Balkans-ka\nTurkiga, wuxuu kale Caawimooyin u Diray Maraykanka, Talyaaniga, Spain iyo kuwo kale\nAnkara(ANN)-Turkiga ayaa gargaar caafimaad gaadhsiiyay Boqortooyada Midowday ee United Kingdom, si ay uga caawiso la dagaalanka caabuqa Coronavirus oo Britain ay ka mid tahay dalalka uu sida weyn u saameeyay COVID-19.\nDiyaarad Millateri oo kuwa xamuulka qaada ah oo ay leedahay dowladda Turkiga oo sidda sahay caafimaad oo loogu tala galay ka hor-tagga cudurka kusii faafaya dalkaa ee coronavirus ayaa Jimcihii u ambabaxday Boqortooyada Ingiriiska.\nSida ay faafisay Wakaaladda Wararka ee Anadolu agency, Madaxweyne Recep Tayyip Erdogan, ayaa ku amray in Diyaaradaha Ciidamada Qalabka Sida ee dagaalka oo ah nooca xamuulka ee Turkiga oo diro Boqortooyada Ingiriiska, iyadoo sida qalab gargaarka caafimaad ah oo ay diyaarisay Wasaaradda Caafimaadka Turkiga, kaas oo loo adeegsan doono dagaalka ka dhanka ah COVID-19, ayaa ka baxda Ankara, sida, ayay Wasaaradda Difaaca Turkiga ku sheegtay Twitter-ka.\nQalabka gargaarka caafimaad ayaa sidoo kale farriin u diray dadka reer UK, isagoo leh: “rajo xumo kadib rajo ayaa jirta iyo mugdi kadib, waxaa jira qorax aad u ifaysa. Rumi. ”\nShixnada mucaawimada ee ay Tirkigu u direen UK, waxaa ka mid ah Gafuur-xidhka (maaskaro) ka ilaalinaya qofka inuu Fayrisku u gudbo, isla markaana u sahlaya inuu helo hawo nadiif ah.\nArbacadii, Xoghayaha Arrimaha Dibada ee Ingriiska Dominic Raab, ayaa uga mahadceliyay Turkiga wadahadal dhanka taleefoonka ah oo uu la yeeshay Wasiirka Arrimaha Dibadda ee Turkiga Mevlut Cavusoglu sida ay u direen sahayda caafimaad si looga caawiyo wadanka, isla markaana wax ka qabto cudurka Coronavirus, sida laga soo xigtay ilo diblomaasiyadeed.\nXoghayaha Arrimaha Dibada ee Ingriiska Dominic Raab, ayaa sheegay in tallaabadaani ay “astaan u tahay saaxiibtinimada xooggan ee ka dhaxaysa labada dal Turkiga iyo Britain.”\nTurkiga ayaa sidoo kale gargaar caafimaad u dirtay shan dal oo ka mid ah dalalka loo yaqaan Balkans-ka, kuwaas oo ay ku jiraan Serbia, Bosnia iyo Herzegovina, Montenegro, Waqooyiga Makedonia, iyo Kosovo Arbacadii, sidoo kale Talyaaniga iyo Isbaanishka – oo ah waddamada Yurub ugu daran ee uu cudurku ku dhacay, ayuu Turkigu Todobadaakii horre u diray shixnado caawimooyin dawooyin ah.\nTurkiga, ayaa sidoo kale, noqday dalkii ugu horreeyay ee shixnado gargaar Caafimaad gaadhsiiya dalka Maraykanka oo galay xaaladdii ugu xumayd dhaqaale ahaan iyo caafaimaad ahaan, isla markaana awooddi waayay inay shirkaddihiisu soo saaran qalab caafimaad, iyadoo caaquba COVID-19, ee galalafay dunida si ba’an u saameeyay dalka Maraykanka iyo kuwo kale.


Dani Alves oo dhaawac soo gaaray darti sedax isbuuc garoomada uga maqnaan doona. - Caasimada Online\nHome Warar Dani Alves oo dhaawac soo gaaray darti sedax isbuuc garoomada uga maqnaan...\nDani Alves oo dhaawac soo gaaray darti sedax isbuuc garoomada uga maqnaan doona.\nDaafaca kooxda Barcelona Dani Alves ayaa sedax isbuuc garoomada uga maqnaan doona dhaawac soo gaaray sida lagu xaqiijiyey website-ka kooxdiisa Barca.\nDaafaca dadabka midig ayaa ku dhaawacmay intii ay socotay ciyaartii barbaraha 2-2 ah ku idlaatay, oo ay kooxdiisu Comp Nou kula ciyaartay Real Madrid, waxaana laga yaabaa inuusan nasiib u yeelan kulamada Deportivo La Coruna iyo Rayo Vallecano.\nNinka reer Brazil ayaa sidoo kale seegi doona kulamada saaxiibtinimo oo xulkiisu la ciyaaro xulalka Iraq iyo Japan 11ka iyo 16ka October.\nWarbixin lagu qoray bogga ay Internet-ka ku leedahay Barcelona ayaa lagu yiri:\n“Dani Alves wuxuu garoomada ka maqnaan doonaa sedax isbuuc. Ciaayrayahanka reer waxaa soo gaaray dhaawac feysha ah oo lugisiisa bidix ah intii ay socotay ciyaartii Real Madrid. Markaasoo Martín Montoya lagu bedelay daqiiqadii 27aad.”\nMin laba gool oo ka kala yimid Cristiano Ronaldo iyo Lionel Messi ayaa El Clasico lagu kala baxay, halka ay Barcelona sideed dhibcood ka sareyso kooxda ay cadaw wadaagta yihiim.


Murashaxa Xisbiga WADDANI Oo Kulan La Yeeshay Baarlamaanka Dalka Sweden – WARSOOR\nStokhlom – (warsoor) – Murashaxa Xisbiga WADDANI ee jagada Madaxweynaha Dr. Cabdiraxmaan Maxamed Cabdillaahi (Cirro) iyo waftigii uu hoggaaminayay ayaa kulan la qaatay Baarlamanaka Dalka Sweden .\nKulankan oo ka dhacay xarunta Baarlamaanka Sweden wuxuu Guddoomiye Cabdiraxmaan Cirro ka jeediyay khudbad dhinacyo badan taabanaysa taas oo ay ugu weynayd xaalada abaaraha ku habsaday Dalka Somaliland iyo doorashooyinka ku soo fool leh Somaliland.\nXubnaha Baarlamaanka Sweden ee Waftiga kulanka la yeeshay waxay sheegeen inay Xukuumadda Dalka Sweden u gudbin doonaan qaylo dhaanta abaarta ay Waftiga Guddoomiyuhu uga warameen kuna dabo gali doonaan. Sidoo kale waxay sheegeen inay Somaliland oo ahayd waddan Dimuquraadiyadda lagu tilmaansado wax lagu xumaado ay tagay doorasho la’aanta iyo muddo kordhinta xadhkaha goosatay ee Somaliland caadada ka noqotay sannadihii u danbeeyay. Iyagoo u Waftiga Murashaxa Xisbiga WADDANI ku adkeeyay inay Somaliland ku dadaasho qabsoomida doorasho xor iyo xalaal ah.\nDhinaca xubnaha wehelinaayay Murashaxa Xisbiga WADDANI ayaa iyaguna ka hadlay arrimo ku saabsan doorashooyinka. Kulaasi markii uu dhammaaday waxa martiqaad qado ah u sameeyay xubnaha Waftiga uu hoggaaminaayo Murashaxa XISBIGA WADDANI xubnihii Baarlamanka Sweden ee ay kulanka la qaateen.


Ogaden News Agency (ONA) – Qarax Khasaare Balaadhan Gaystay oo Muqdisho Ka Dhacay.\nQarax Khasaare Balaadhan Gaystay oo Muqdisho Ka Dhacay.\nPosted by ONA Admin\t/ July 15, 2018\nUgu yaraan 7 qof ayaa ku dhintay weerar shalay lagu qaaday xarunta madaxtooyada Soomaaliya iyo hoteel halkaa ku yaalla oo ay inta badan madaxda dawladdu tagaan. Shan ka mid ah dadka dhintay waxaa la sheegay inay ahaayeen dableydii weerarka qaadday.\nKooxda Al Shabaab ayaa sheegatay mas’uuliyadda weerarradaas oo loo adeegsaday laba gaari oo laga buuxiyey waxyaabaha qarxa, kuwaasoo lala beegsaday bar koontarool oo madaxtooyada laga ilaaliyo iyo hotelka SYL.\nQaraxyada ayaa waxaa xigay rasaas xooggan oo ay is dhaafsadeen dableydii weerarka qaadday iyo ilaalada madaxtooyada Soomaaliya. Dawladda Soomaaliya kama aysan hadlin weerarka, hase yeeshee wakaaladda wararka SONNA ee ku hadasha afka dawladda Soomaaliya waxay sheegtay in ciidanka amnigu ay “ka hortageen qaraxyo argagixiso”.\nWeerarradan oo kuwa noocooda oo kale ah lagu qaaday xarunta Otto Otto todobad ka hor, ayey dadku is waydiinayaan sida ay uga dheceen xarumaha dawladda, ayadoo aad loo adkeeyey amniga iyo isu socodka gaadiidka ee Muqdisho, gaar ahaan meelaha ay ku yaallaan xarumaha dawladda ee aadka loo ilaaliyo.


GAROOWE, Puntland - Madaxweynaha dowladda Puntland, Cabdiwali Maxamed Cali Gaas, oo goordhow warbaahinta shir jaraa’id ugu qabtay xarunta Madaxtooyada ayaa ka hadlay dagaal maamulka Somaliland uu kusoo qaaday deegaanka Tukaraq ee gobolka Sool, halkaasoo ay ku sugnaayeen ciidamo katirsan Puntland.\nGaas ayaa shir saxaafadeedkiisan ku dhaliilay Somaliland oo uu sheegay inay weerarkan kusoo beegtay xilli Madaxweynaha Soomaaliya uu ku suganyahay Puntland, taasoo uu tilmaamay inay carqalad ku tahay geedi socodka nabadda.\nMadaxweynaha ayaa sidoo kale xusay in arrintan tahay farogalin qaawaan oo lagu hayo xuduuda Puntland, isagoo xusay inaysan u dulqaadan doonin daandaansi ka dhan ah nabadgalyada iyo xasiloonida maamulkan mudada dheer kusoo jiray.\nHadalkan ayaa kusoo beegmay xilli Somaliland ay shaley la wareegtay deegaanka Tukaraq oo fariisin u ahaa ciidamo katirsan Puntland, xilli Madaxweyne Farmaajo iyo wafdi la socda ay xariga ka jarayeen garoonka General Maxamed Abshir Muuse ee magaalada Garoowe.\nSidoo kale Madaxweyne Gaas ayaa warkiisan kusoo beegay xilli shir waqti badan qaatay oo saxaafaddu dibada ka joogtay ay golaha wasiirada Puntland ku lahaayeen xarunta Madaxtooyada iyadoo la fillo in Wafdiga Farmaajo berri u amaba-baxaan magaalada Qardho ee gobolka Karkaar.\nMaaha markii ugh horaysay xiisad dagaal dhex-marto maamullada Somaliland iyo Puntland oo ku murma gobollada Sool iyo Sanaag.


Lionel Messi Oo Hal Oo Cajiib Ah Sabab Uga Dhigay In Uusan Uga Tegi Karin Barcelona %\nLionel Messi Oo Hal Oo Cajiib Ah Sabab Uga Dhigay In Uusan Uga Tegi Karin Barcelona\nDad badan ayaa su’aal waxay ka qabaan in Lionel Messi uu kaliya wax ku yahay Barcelona, islamarkaana uu ubaahan inuu ku biiro koox kale si uu u cadeeyo inuu yahay ciyaaryahan sare, islamarkaana meel walba ku fiican.\nLaakiin, La Pulga ayaa wuxuu ka diiday sheekadaas, siagoona sheegay inuu dareemayo in uusan ubaahneen ka tegista Barcelona si uu u cadeeyo maqaamka uu hadda ka joogo kubada cagta caalamka oo qeyb ahaan isaga ay u waabsan tahay.\nMessi ayaa wuxuu dhaliyay xili ciyaareedkan marka kaliya laga hadlo horyaalka La Liga 34 gool, waana ninka ugu sareeya wuxuuna qarka u saaran yahay inuu ku guuleysto Kabta Dahabka ee horyaalka La Liga, inkastoo kulan uu baaqi yahay.\n“Waan ogahay in sanad walba aan u dagaalamayo inaan ku guuleysto wax walba, halkee ayaanse u fiican nahay,” ayuu usheegay Messi, Telefishinta SPY Sport ee laga leeyahay wadankiisa Argentina oo uu wareysi xiiso leh siiyay.\n“Hada waxaan joogaa kooxda aduunka ugu fician, mid kamid ah Magaalooyinka ugu fiican, waxaan haystaa qoys wanaagsan iyo caruur, saaxiibo, marka uma baahni inaan sameeyo isbedal,” ayuu cod dheer ku sheegay La Pulga.\n“Sanad walba waxaan ahay mid utaagan loolan, sidaas darteeda uma baahni inaan bedasho kooxdeyda si aan shaqsiyaad ugu cadeeyo waxa aan aniga ahay.\n“Waxaa jira waxyaabo badan oo ay dadku ku fekerayaan oo ah inaan ku biiro horyaalo kale sida England, laakiin isla waqtigaas inaad go’aansato koox sida Barcelona oo kale ah waa wax aad u adag,” ayuu hadalkiisa kusoo gaba gabeeyay Lionel Messi.\nSikastaba, hadalkaan kasoo yeeray Lionel Messi wuxuu kusoo aadayaa iyadoo dhawaanahaan ay Barca ku fashilantay inay ceshato magacyo waa weyn, kuwaasoo kubada cagta maqaam sare ka joogay, sida Ronaldinho, Ibrahimovic, Xavi, Neymar iyo Iniesta, dhowaan baxaya.\n“Costa Waa Sida Nin Waalan, Xayawaan Ah Marka Garoonka Lagu Jiro, Dagaalkana Jecel,” – Xidig Caan Ah Ayaa Yiri\nLionel Messi aniga ma jecli in aan noqdo kan taariikhda ogw sababta


Fasirka Xiisadda Siyaasadeed ee Maanta | Afrikaan I Saldhiga xalka caqabadaha\nKhaalid Caskar, April 6, 2018\nBaraha bulshada iyo golayaasha siyaasaddaba lagu hadal hayay imaatinka madaxweyne Farmaajo iyo raiisal wasaare Abiy Axmed, kuwaas oo ku soo wajahan magaalada Hargeysa. Haddaba waxa iswayddiin mudan maxaa keenay in labada masuul ay damcaan in ay yimaaddaan magaalada Hargeysa?\nIsla sidan oo kale ayaa madaxweyne Farmaajo iyo ra’iisal wasaare Abiy ay u damceen in ay yimaaddaan sannadkii 2018-kii, kolkii ay soo galeen heshiiska isdhexgalka gobolka. Balse, arrinaas Soomaalilaan waa ay ka biyo diiday, diidmo qayaxanna waa ay ka muujisay.\nShirkii Midowga Afrika iyo Kulankii Labada Madaxweyne!\nKulankii 10-kii bishan Febraayo uga bilaabmay Midowga Afrika magaalada Addis Ababa, ayaa waxa isugu tagey madaxweynaha Soomaaliya ee Farmaajo iyo dowlada iskeed isku magacowday – madaxweynaha Soomaalilaan ee Muuse Biixi. Sida aynnu ognahay waxa ay ay ku kulmeen xafiiska ra’iisal wasaaraha, si badheedh ah (waa been cad in la dhaho si kedis ah ayay ugu kulmeen xafiis raiiisal wasaare oo aynnu ognahay meeqaamkiisa). Maalintii shirku soo dhammaaday kaddib, waxa uu madaxweynaha Soomaaliya ee Farmaajo ka hadlay xasuuqii shacabka Soomaalilaan uu kula kacday taliskii millateriga ee kacaanku.\nWuxuuna tilmaamay in isaga oo ku hadlaya (magaca iyo meeqaamka qaranka Soomaaliyeed) uu raalligelin iyo cafis wayddiisanayo shacabka Soomaalilaan. Sidii la doonaba ha loo falanqeeyo e, dad badan baa leh muxuu u toosin waayay erybixinta (iyaga oo ua jeeda muxuu u adeegsan waayay weedha “xasuuq”). Taasi hadda ma aha, anigu aragti ahaan waxa aan qabaa Farmaajo in uu sameeyay ku dhac geesinimo leh. Madaxweyne reer koonfureed ah sidan oo kale hore uguma dhiirran in uu u sheego dhibaatadaas. Wax walbaaba si tartiib tartiib ah ayay ku imanayaan, garaabidda ay reer Soomaaliya ka garaabayaan dhibaatadaasna fahan iyo samir bay u baahan tahay.\nFarmaajo iyo Muuse Biixi Maxaa Dhexmaray?\nHaddaba waxa hubaal ah in madaxweyne Biixi iyo Farmaajo ay ka wada hadleen in Farmaajo uu raalligelin ka bixiyo arrintaas xasuuqa ku saabsan. Farmaajo hore ugama hadal arrintan, mana dooneynin. Waxaana taas caddeyn u ah thesis-ka uu jaamacaddiisa ku khatimay ee tilmamaaya in dhibaatadii kacaanku kula kacay shacabka Soomaalilaan ay ahayd (xabbad la is waydaarsaday oo u dhexaysay ciidamada dawladda iyo jabhaddii SNM). Arrinta labaadina waxa ay tahay ee M. Biixi oggooladay in Farmaajo iyo Abiy ay si wadajir ah u yimaaddaan magaalada Hargeysa. Waana midda keentay in uu Muuse Biixi ku dhici waayo ilaa maalintii uu Addis Ababa ka yimd ilaa maanta hor istaaggi waayo warbaahinta.\nHadalkii Guddoomiyaha Guurtida Soomaalilaan!\nMaanta gelinkii hore kolkii uu hadlay guddoomiyaha guurtida Soomaalilaan, Saleebaan Maxamuud Aadan (Saleebaan-Gaal), ma ahayn hadalkiisu mid ka turjumaya waaqica barlamaanka iyo go’aankoodaba. Waxa uu u hadlayay sidii nin aan go’aan ku lahayn imaanshaha labada masuul, waxa kale oo uu tilmaamay in haddiiba ay dhacdo in Farmaajo yimaaddo Hargeysa, uusan ka sugeyn meeqaam madaxweynanimo ee keliya loo tixgelinayo mid ka mid ragga la socda weftiga Abiy Axmed.\nTaasina macquul ma aha, laba masuul oo laba dal kala hoggaaminaya, midna meeqaamkiisaan ku soo dhaweyn, midna shacab ahaan ayaan ku qaabilayaa wax dhici kara marnaba ma aha. Golaha guurtidu wax diidmo ah kama uusan soo saarin arrinta imaanshaha laba masuul, waxaana ay arrinka ku soo koobeen in ay sugayaan khudbadda sannadlaha ah ee madaxweyne Muuse Biixi ee ku beegan maalinta salaasada (18-ka bishan Febraayo).\nWarqaddii uu Madaxweyne Biixi u direy Dawladda Itoobbiya!\nIsla maanta xukuumadda Biixi waxa ay dib uga codsadeen dawladda Itoobiya in imaatinka labada masuul uusan macquul ahayn ee keliya uu iman karo raiisal wasaare Abiy Axmed. Waa aynnu dareemi karnaa culeyska fuulay xukuumadda Biixi, kolkii ay go’aankaas qaadatay iyo sida degdegga ah ee ay uga noqotay in madaxweyne Farmaajo yimaaddo magaalada Hargeysa.\nMaxaa Keenay Doonista Imaatinka Hargeysa ee Labada Masuul?\nIsbeddelka Geeska Afrika ee dhaley in la abuuro isdhexgalka gobolka, kuwaas oo ay waddamada gobolku hormuud ka yihiin, dhammaantoodna ay wada oggolaadeen isdhexgalkaasi in uu dhaco. Furfuridda siyaasadeed ee Abiy Axmed ku dhaqaaqay tan iyo intii uu kursiga raiisal wasaaraha yimid, dedaalladii nabadeed iyo heshiisineed ee uu galey. Kuwaas oo uu magac badan ku helay iyo in uu ku guuleysto biladda nabadda (Nobel Peace Prize).\nArrimahaas oo dhan waxa ay Itoobbiyada cusub iyo Abiy laftiisaba u keentay sumcad iyo sharaf weyn. Sidaa si la mid dhiggiisa Soomaaliya ee madaxweyne Farmaajo, waa nin ay siyaasad ahaan isla jaanqaadeen, heshiiskii isdhexgalkana ka oggolaaday. Balse, heshiiskani waxa uu ku qasban yahay in uu ilaaliyo madaxbannaanida waddamada Geeska Afrika. Waddamaas waxa ka mid ah Soomaaliya oo ay ku jirto Soomaalilaan.\nIn aan lagu xadgudbin midnimada iyo xuduudaha Jamhuuriyadda Soomaaliyeed, waa mid ay Itoobbiya, Afrika iyo caalamkuba uu ku qasban yahay. Weliba, madaxweyne Farmaajo iyo Abiy kulankoodii ugu horreeyay ee uu heshiiskana ku oggolaaday, waxa uu Farmaajo ku qasbay Itoobbiya iyo Abiy Axmedba in aysan ku xadgudbi karin, farahana la soo geli karin arrimaha Soomaaliya. Waan sababta daciifisay ee hoos u dhigtay awooddii maamullada ee u kala dheerayn jirey dawladaha deriska iyo dunidaba.\nMaxaa u Yaalla Soomaalilaan?\nWaa su’aal u baahan in la iswayddiiyo, Soomaalilaan sidee ayay u waajahaysaa arrinkan? Soomaalilaan lagama talogelin heshiiskii isdhexgalka gobolka Geeska Afrika, iyada oo isu aqoonsan dawlad ka madaxbannaan Soomaaliya. Wax baaq, diidmo qayaxan, dood ama wax kaleba ma ay muujinin kolkii heshiiska la wada galayay. Iyada uu metelayay madaxweynaha adduunku aqoonsan yahay ee Maxamed Farmaajo. Taasi waxa ay ka micno tahay, Soomaalilaan ma leh siyaasad dibadeed oo baraarugsan, ogaal buuxa uma leh halka ay marayso siyaasadda heer gobol, qaarad ama dunidaba.\nWaxa arrintaa u soo raacday iyada oo uu weliba nin askari ah, hankiisu hooseeyo, isbeddel iyo raad in uu reebo aan u dan lahayn uu kursiga fuuley waa Muuse Biixiye. Soomaalilaan anigu aragti ahaan, iyo sida qasabka ah ee ay mari doonto waa la mid uun: in ay dib u hagaajiso siyaasadeedda arrimaha dibadda oo ay heshiiskii dib kaalin door ah ugu yeelato, isna muujiso. Lana timaaddo qorshe cad oo kaga aaddan isbeddelka dhacay, Soomaliya iyo dunidaba.\nTaasina waa ay adagtahay oo Muuse ma aha nin kartidaa, aqoontaa iyo dedaalkaasba la iman kara. Qodobka labaadna waxa uu yahay in dawladda Itoobbiya isbeddelkeeda cusub ee uu hoggaaminayo indheergaradka reer Oromiya ee Abiy Axmed, awoodda ciidan ee AMISOM iyo Afwerki iyo diblumaasiyadda beesha caalamka oo wadajira ay Soomaalilaan ku qasbi doonaan iyada oo dulleysan oo kala tafaraaruqday in ay ka mid noqon doonto federaalka Soomaaliya.\nTags: Fasirka Xiisadda Siyaasadeed ee Maanta\nNext post Ma Yeellan Kartaa Jabbuuti Dawladnimo Qiimo Leh?\nPrevious post Majaladda Sebteember/Oktoober 2020


XOG: JAWAARI oo arrimo yaab leh lasoo baxay! - Caasimada Online\nHome Warar XOG: JAWAARI oo arrimo yaab leh lasoo baxay!\nXOG: JAWAARI oo arrimo yaab leh lasoo baxay!\nMuqdisho (Caasimada Online) – Wararka naga soo gaaray guddoonka baarlamaanka Soomaaliya ayaa sheegaya in uu halkaas uu ka jiro buuq iyo is afgarasho ka dhashay mooshinka xil ka qaadista ee dhawaan laga geeyay madaxweyne Xasan Sheekh.\nGuddoomiyaha Baarlamaanka ayaa laga dareemayaa in uu iska meer meerinaayo gudbinta mooshinka isagoo marmarsiiyo ka dhiganayo wada tashi ayaan wadaa.\nQaar ka mid Xildhibaanada oo aay la xiriirtay Caasimadda Online ayaa walaac ka muujiyay in uu rabo guddoomiyaha in uu xiisad dagaal ka dhex abuuro baarlamaanka dhexdiisa, isagoo si cad ugu tumanaayo sharciga sida uu yahay.\nWaxaa aay ahayd in 16-ka bishan Ogosto in uu u gudbiyo Mooshinka Maxkamadda Sare sida ku cad sharciga iyo dastuurka dalka.\nXildhibaano badan ayaa qaba in haddii uu Guddoomiyaha uu isku dayo in uu carqaladeeyo mooshinka uu kala kulmi doono caqabada badan, oo waxaa aay xildhibaanada sheegeen in aay guddoomiya ka joojin doonaan in uu shir guddoomiyo baarlamaanka sida sharciga ku cad, waa haddii uu howsha loo igmaday uu u qaban waayo sida sharciga farayo.\nWaxaa aay ahayd in kama danbeyn maanta uu u gudbiyo mooshinka maxkamadda sare si aay u soo eegto sharciyada mooshinka dibna ugu soo celiso Baarlamaanka oo cod iyo dood diyaar ula ah mooshinkan.\nWaxaa usbuucan dhexdiisa aad ugu soo laabanaya dalka xildhibaano in muddo ahba waddanka ka maqnaa iyagoo isu diyaaraniyo in aay ka qeyb qaataan sidii loo soo af jari lahaa xiisadda siyaasadeed.


RW Cabdiweli oo cambaareeyay weerarkii Ismiidaaminta ahaa ee lagu dilay Taliyihii Qaybta Booliska gobolka Bari\nRa’iisul Wasaaraha Xukuumadda Federaalka Soomaaliya Mudane Cabdiwali Sheekh Axmed Maxamed ayaa si kulul u cambaareeyay weerarkii ismiidaaminta ahaa ee shalay galab ka dhacay degmada Boosaaso ee gobolka Bari, kaasoo ay ku dhinteen Taliyahii Qaybta Booliska gobolka Bari ee Maamulka Puntland iyo Taliyihi ilaalada canshuuraadka beriga ee gobolka Bari.\nRa’iisul Wasaaraha ayaa tacsi tiiraanyo leh u direy Madaxda iyo Shacabka Puntland, Wuxuuna ku dhiirgeliyay laamaha Amniga Puntland inay sii xoojiyaan dadaalka ay ku sugayaan amniga deeganadooda.\n“Innaa Lillaahi wa inaan ileyhi raajicuun, geeridu waa xaq, noole walbana wuxuu marayaa dhimasho. Waxaana Eebbe uga baryayaa inuu Jannadii Fardowsa ka waraabiyo Taliyahii Qaybta Booliska gobolka Bari ee Maamulka Puntland C/raxmaan Cali Cabaas Muslim iyo Masuuliyiintii kale ee ku geeryooday qaraxii ismiidaaminta ahaa ee cadowgu ku bartilmaameed sadeen xili waajibaadkooda shaqo gudanayeen” Ayuu yiri RW Cabdiwali ayaa dhanka kalana ku aamanay maamulka Puntland sida ay deegaanadooda u nabadeeyeen, balse cadowga umadda Soomaaliyeed ay yihiin kuwo marba xeelad cusub u isticmaalayaa dagaalka fulaynimada ah.\nRa’iisul Wasaaaraha ayaa sheegay in xukuumadiisu ay si buuxda ula garab taagan tahay Maamulka Puntland dadaallada ay ku adkeynayaan ammaanka deegaannada ay ka taliyaan, si meesha looga saaro haraadiga cadowga Ummada Soomaaliyeed ee Al-shabaab.\n“Maamulka Puntland wuxuu si adag uga shaqaynayaa arrimaha amnigiisa, si ay u helaan nabad iyo mustaqbal wanaagsan, ayaa taas badalkeeda ku howlan yihiin nabad diidku sidii ay u qaadi lahaayeen weeraro fulaynimo ah oo ay waxyeelo ugu gaysanayaaan madaxda iyo shacabka, weerarkii lagu dilay Taliye C/rixmaan wuxuu calaamad u yahay dhibaatada ay guud ahaan shacabka Soomaaliyeed ku hayaan kooxaha dhagar-qabayaasha ah”.ayuu yiri RW Cabdiwali\nUgu dambeyn. Ra’iisal Wasaaraha ayaa ku tilmamay falkaas mid naxariis daro oo aan loo nisbayn karin diinta Islaamka isla markaana aan raad ku lahayn dhaqanka Soomaaliyeed.


War-baahinta Caalamka oo wax ka qortay qarashkii ku baxay afar habeen Madaxweyen Xassan Sheekh uu London ku sugnaa. | Salaan Media\nHome Wararka War-baahinta Caalamka oo wax ka qortay qarashkii ku baxay afar habeen Madaxweyen...\nWar-baahinta Caalamka oo wax ka qortay qarashkii ku baxay afar habeen Madaxweyen Xassan Sheekh uu London ku sugnaa.\nWar-geyska the Sun ee ka soo baxa dalka Ingiriiska ayaa waxa uu qoray sheeka uu ciwaan uga dhigay, “Safarkii raaxada lahaa ee Madaxweynaha Soomaaliya waa qarashkiinii Ingiriisoow”\nWargeyska ayaa qormadiisa waxa uu ku bilaabay waxaan daaha ka rogi karnaa in qolyaha canshuurta bixiya ee dalka Ingiriiska ay ku jaha wareersanyihiin wali oo ay la yaabanyihiin qarashka ku baxay madaxweynaha Afrikaanka ah ee safarka ku tegay Hoteelka ka midka ah five-stars-ka ee London ku yaalla.\nWaxa uu intaa raaciyay Madaxweynaha Soomaaliya, Xassan Sheekh Maxamuud ayaa ku raaxeestay duulimaadyo cajiib ah, iyada oo lagu galbiyay gaadiidka nuuca loo yaqaanno chauffeur isaga oo sidoo kale seexday mid kamid ah hoteelada ugu qaalisan Ingiiiska oo ah Dorchester hotel, dhamaan qarashaadkaasina waxaa bixinyay dowlada Ingiriiska.\nSafarka madaxweynaha ayaa waxaa ku wehliyay sida uu wargeysku qorayo shan wasiir iyo 14 ruux oo kale kuwaa oo dhamaan afar habeen ku sugnaa hoteelka Dorchester oo qolka ugu qiimaha yar maalintii lagu seexdo £318 meesha ugu qaalisanna ay tahay £9,318 halkii habeen.\nThe sun ayaa waxa ay leedahay, “Hadii wufuuda madaxweynuhu hor kacayo ay seexdeen qolalka ugu raqiisan hoteelka qarashka ku baxay waxa uu noqonayaa £25,440”.\nQarashaadkii duulimaadyada ayaa iyana waxa uu ku sheegay £24,158. Halka gaariga chauffeur-ka ah ee madaxweynaha lagu qaadayay maalintii uu ku kireesnaa £400.\nWargeyska ayaa lacagta safarkaasi ku baxday waxa uu ku qiyaasay in meesha ugu hooseysa ay tahay £50,798.


Xulashada 4.5: Xaq, Xal, Mise Xujo?\nXaq ma aha 4.5\nMuddooyinkaan dambe, khilaafka iyo isfaham la’aanta ay Soomaalidu la ildarantahay si aad ah ayaa looga deyriyaa. Haseyeeshee waxaa weli jira arrimo ay si buuxda dadku isugu waafaqsanyihiin waxaana ka mid ah; in xeerka wax ku qaybsiga qabyaaladeysan ee 4.5 uusan aheyn mid xaq ah. Xitaa, kuwa ku xiiqsan ee xoolaha iyo xilka ku raadiyaa ma xalaaleynayaan, mana dafirsana in uu arrinku xaqdarro yahay. Waxayse markey doodayaan, dulmigooda ugu qiilbixiyaan in uusan xaq aheyn, balse uu yahay xaajo laga fursan waayay oo xal lagu gaarayo.\nHaddaba, haddii la isku wada raacsanyahay in xeerkani uusan xaq aheyn, su’aashu waxay noqoneysaa: Xal ma lagu gaari karaa xaaraan aan la barxin, xisaab khaldan, xoog isku sheegasho iyo xaquuq la is duudsiiyo?\nXal ma aha 4.5\nWalow ilaa burburkii dowladdii dhexe ee Soomaaliya ay masraxa siyaasadda jilayeen ururro beeleedyo qabyaalad ku saleysan, haddana markii ugu horreysay ee si toos ah loo hirgeliyay saamiga 4.5, waxay aheyd shirkii Carta ee sanadkii 2000 lagu qabtay waddanka Jabuuti.\nSida la sheegay, waxay shirkaas ujeeddadiisu aheyd in lagu soo dhiso dowlad ku meel gaar ah oo badbaadisa qarannimadii Soomaaliyeed. Laakiin nasiibdarro, walow ay walaalaheenna Jabuuti aad u dadaaleen, wanaag badanna sameeyeen, haddana nidaamkii aasaaska looga dhigay qabyaaladdu wax aan dhibaato aheyn uma soo kordhin shacbigii u han weynaa. Waqtigii loo cayimay wuxuu ku dhameysatay isqabqabsi iyo isbarbaryaac. Anaa iri iyo annagaa mudan. Horumar ummad loo horseedaa waa halkeedee, heshiisiinta hoggaankii la soo caleemo saaray ayaaba howl culus noqotay ilaa ay markii dambe har cad kala dareereen.\nMar kale, haddana 2002dii ayaa shir jiitamayay muddo labo sano ah lagu qabtay Eldoret iyo Mbeghati, waddanka Kiinya. Shirkaas waxaa la isugu keenay kooxo ka soo habqamay maamulkii is burburiyay ee Carta iyo kooxihii ka soo horjeeday oo ay hormuud u ahaayeen xulufadii ku midowday ururkii ay Itoobiya aasaastay ee SRRC.\nShirka Kiinya oo ilaa abaabulkiisii ugu horreeyayba ay in badan oo indheergaradka Soomaaliyeed ahi shaki ka muujiyeen, kuna tilmaameen shirqool qaran, waxaa ka dhalatay dowlad lagu sheegay - sidii tii ka horreysay - mid ku meel gaar ah, awooddeedana lagu qaybsaday afar dhibic shan. Dowladda la sheegay afnac ay ummadda u soo kordhiso daaye, aafadey dhigtay iyo amakaaggey la timid waa la wada ogaa !\nSiddeed sano oo jihowareer iyo jab ah ka dib, mar kale ayaa haddana sanadkii la soo dhaafay ee 2008da Jabuuti laysaga gacan haatiyay. Waxaa dhowr jeer la kulansiiyay dowladdii ku meelgaarka aheyd ee Mbeghati lagu soo dhisay oo kala raaracda iyo ururkii ka soo horjeeday ee dib u xoreynta oo isna laba garab u kala jabay. Is jiidjiid badan ka dib, waxay kooxaha laysku jujuubay ku heshiiyeen in ay wada dhisaan dowlad midnimo qaran. Waxaana hoosta laga xarriiqay in mar saddexaad awoodda lagu qaybsado oo lagu saleeyo saamigii la eeday ee afar dhibic shan.\nHaddaad si dhab ah ugu fiirsato shirka hadda Jabuuti ka socda iyo labadii shir ee ka horreeyay, waxaa kuu soo baxaya in ay isaga mid ahaayeen arrimo badan oo la yaab leh. Aanse ka soo qaadanno kuwa ay hadalhayntoodu ugu badantahay oo ah : in la dhiso dowlad badbaadisa qarannimada Soomaaliyeed iyo in dhismahaas ay aasaas u noqoto qabyaaladdu (4.5).\nDhibaatada ay leedahay qabyaaladda oo wax lagu qiimeeyo diintu wax badan ayay ka digtay. Sidoo kale suugaanteennu wax badan ayay ka tilmaantay, waxaana qofkii miyir qab ah oo aan damacu marinhabaabin waano ugu filan dardaarankii Abwaankii C/laahi Suldaan “Timacadde” ee ahaa: Dusgsi ma leh qabyaaladi waxay dumiso mooyaane\nSida ay murtidaan miidda ahi tilmaameyso, marnaba rajo lagama qabo in qabyaaldi ay wax dhisto, balse taas liddigeeda waa aalad aad u halis ah oo si fudud wax loogu dumiyo. Tijaabooyinkii aan soo marnay siddeedii sanadood ee u dambeeyay waxaan ka barannay in afar dhibic shan iyo wixii la halmaalaa aysan xaq aheyn, xalna aysan noqon karin, balse ay yihiin xujo meel yuurarta iyo xarfad jiritaankeenna ummadnimo lagu burburinayo. Waxaanan soo barannay in ay tahay xeelad cadow, xoolo sheydaan, iyo luggooyo inta aan xishoonnin iyo afmiishaarradu ay ku xoogsadaan.\nSoo aragnay oo isla garannay in afar dhibic shan ay tahay aafo dhib iyo shar. Ogaannay in awr ku kacsi iyo ujeeddo gaar ah ma ahee aysan arrintaani ummad waxba tarin, tarina doonin, wax u dhimid ma ahee. Waxaa haddaba habboon in shaqsiyaadka iyo kooxaha u xusulduubaya ee weli ku xiiqsan xisaabta 4.5, ay allahooda ka baqaan ummaddoodana u naxaan. Waxaa muhiim ah in leys weydiiyo, yaa allifay ibtiladaan, ujeeddadeese laga lahaa? Yaa u ololeynaya ilaa maanta, yeyna anfac u leedahay?\nQuursiga iyo qabyaaladdu waa labada qodob ee loo badinayo iney qaranjabkeenna qayb libaax ka qaateen. Qorshaha 4.5-na waa labadii oo la isku qooshay, qurunna lagu suugeeyay, qiil in loo raadiyana ma mudna. Imaan la’aantu ma fiicna , Aakhirana xisaab ayaa dambeysa ee ha la iska jiro in Aayadaha Quraanka iyo Axaadiista ujeeddooyin gaar ah oo aan habbooneyn loo adeegsado. Waxii aan uurka jirin afka ha laga dhowro, hana lagu xisaabtamo in Allaha na abuuray uu wax walba ogsoonyahay.\nWaxaan filayaa in lagu waanoqaatay waayihii qaraaraa ee la soo maray, wax badanna lagu baraarugay. Waxay ila tahay in la gaaray waqtigii xisaabtanka ee ay ummaddu kala garan laheyd waxa u daran iyo waxa u dan ah, waxaanan rajeynayaa in la gaaray waqtigii la isku tashan lahaa, lagana tashan lahaa shisheeye inta badan sharwadayaal ah. Sidoo kale, waxaan filayaa in la garowsaday in qof walba tayadiisa iyo waxtarkiisa lagu tixgeliyo,laguna taageero oo uu tartanku noqdo maxaad taqaan iyo maxaad tari kartaa?\nUgu dambeyntii, waxaan qabaa haddaan isku hiillinno hiilo dhab ah in aan dhabbaha badbaadad dhaqso ugu dhaqaaqi doonno. Hiilladaasi siduu Nabigeennu (scw) na faray waa in aan u gargaarno oon garab istaagno walaalka laga gardaranyahay, sidoo kalena aan gacanta qabanno midkeenna gardaran. Markaan is taageerno ayuu Rabbi (swt) na taageerayaa, markaan isku naxariisanno ayuu Raxmaanku raxmaddiisa waasica ah noo furayaa. Markaan isbadbaadinnana isha-Allaahu Ilaah inta daran wuu naga badbaadinayaa.\nDulmiga ha loo joojiyo degdeg, danta guudna ha loo wada gurmado.


War-murtiyeed Lifaaq Wata Oo Uu Isku Barraxay Agaasimihii Waxbarashada Ee Wasiir Cabdillaahi-dheere Uu shaqadii Wasaaradda Ka Joojiyey] | Hubaal Media\tHome\nHUBAALMEDIA.COM War-murtiyeed Lifaaq Wata Oo Uu Isku Barraxay Agaasimihii Waxbarashada Ee Wasiir Cabdillaahi-dheere Uu shaqadii Wasaaradda Ka Joojiyey]\nAkhri: Qoraal Dheer Oo Agaasimaha guud ee wasaaradda Waxbarashada iyo tacliinta Sare uu Iskaga Difaacay Eedaymaha Uu Wasiirkiisu U Soo Jeediyey\nHargeysa (Hubaal)- Agaasimaha guud ee wasaaradda waxbarashada iyo tacliinta sare ee JSL Md. Abiib Axmed Cali oo horraantii toddobaadkan uu wasiirka wasaaraddaasi Md. Cabdillaahi Ibraahim Habanne ka joojiyey shaqadii isla markaana ku xidhiidhiyey falal lidi ku ah wada shaqayntii u dhaxaysay labadooda ayaa markii u horreysay ka hadlay sida uu u arko shaqo ka joojintaas iyo eedaha uu wasiirkiisu u soo jeediyey. Agaasime Abiib Axmed Cali oo war murtiyeed dheer oo dhawr bog ka kooban xalay ka soo saaray magaaladda Hargeysa isla markaana uu wargeyska HUBAAL helay nuqul kamid ah ayaa uu kaga jawaabay fal uu sheegay inaanu sharciga waafaqsanayn oo lagu uu wasiirka wasaaradda waxbarashadu kula kacay xasaannadiisa. War murtiyeedkaasi oo dhamaystiranina waxaa uu u qornaa sidan: “Waxaan War saxaafadeedkan u qabtay maanta [shalay] oo bishu tahay Arbaca 10 August 2016 in aan ka jawaabo fal aan sharciga iyo awoodaha wasiirka toona ahayn, oo uu ku talaabsaday wasiirka Wasaarada waxbarshada iyo tacliinta sare Mudane Cabdillahi Ibrahim Habane. Asalkana Diinta islaamku waxay u timi in ay ilaaliso : Diinta, Nafta, Maalka, Caqliga, iyo Cirdiga(Sharfta) banii aadamka. Sidaa daraadeed, ilaalinta sharafta qofka banii aadamka ahi sharftiisa iyo karaamadiisu waa waajib qofwalba saaran. Cidii ku xad gudubta sharfta qofkale ama xuquuqahaa kale waxay diinteena Islaamku xaq u siisay in uu is difaaca ama ka goosto inta lagu sameeyey in leeg. Hadii uu iska saamaxana abaal marin Eebe ka siiyo. Waxanu Ilaahay SWT qoraankiisa ku yidhi: Sura Shura(Juz25,40): Xumaan Abaalkeeduna waa ku abaal marin mid la mid ah. Ruuxii iska cafiyana oo wanaajiyana Ajri iyo Abaalmarin ayuu Eebaa siin. Illaahayna ma jicla daalimiinta. Suratu Nakhal: (Juz14, 126) Hadaad aad wax ciqaabaysaan u ciqaaba inta laydin Ciqaabay, hadaad samirtaana isagaa u khayr toon kuwa samra. Suratu Isra: Sidaa daaraadeed waxay shareecada islaamka xaq ii siinaysaa inaan difaaco karaadmadayda iyo sharaftayda oo intii la igu sameeyey in leeg ka jaro qofka. Hadaba anoo raacaya ta ka khary badan ee saamaxaada waxaanse xaq u leeyahay inaan saxo ta aniga la iga sheegay ee beenta ah oo ka sheego sida runtu tahay. waxaanan halkan kaga jawaabayaa oo kaliya waxii wasiirku lacata badan ku bixiyey ee eedaymo ahaa ee isaga iyo Afhayeenkiisa yar ee daydaynimada reeraysan ku curyaamay saxaafada ku baahiyeen. Haddaba inta aana ka jawaabin eedaymaha waxaan jecel ahay inaan dib u jaleecno si koobana eedaymaha wasiirka:\nkuwaas oo ay ka mid yihiin ficiladan hoos ku qoran.\nWasiirku waxa uu soo adeegsaday Askar Police ah oo uu keenay Wasaaradii Waxbarashada. Kuwaas oo iga hor joogsaday inaan soo galo W.W.&.T.Sare. Askartan oo aan haysan wax warqad ah oo faraysa amarkan. waxana markii aan su’aalay sabata ay ii hor joogsadeed ii dhiibeen warqad buqshad ah oo magacaygu ku qoran yahay, Waxayna igu yidhaaheen waxay ka timi madaxtooyada ee oradoo la xidhiidh. “Anaga amar ayuunbaa lana soo siiyey” ayuu igu yidhi askarigii. Markii aan furay warqadahana wax warqad ah oo madaxtooyada ka timi kuma arag, hase ahaatee waxaan ku arkay warqada wasiirku ii soo qoray oo ay ku lifaaqan yihiin nuqulo warqado aan aniga iyo wasaaradu isku diray.\nWasiirka iyo Afhayeenkiisu waxay warsaxaafadeeda ahaan ugu faafiyeen Saxaafada kala duwan iyo Baraba wararka ee “Guri Caareedyada Caalamiga ah” (International news websites) warqad aniga iyo hay’adaha dawliga qaarkood si gaar ah(Private) ugu socotay oo nuxurada qoraaladana warar aan sal iyo raad lahayn ka buuxdo, si ka baxsan sharciga, hab dhaqanka, anshaxa suuban, islaanimada iyo nidaamka wada shaqaynta xafiisyada dawladda loogu faafiyey.\nAdiga oo hay’adaha Ajaanibka ah u gudbiya waxaan wasaaradda u gaar ah. una sheega falalka sharcidarada ah iyo agendayaal qarsoon. eeg Emailka 11/5/2016. iyo in ay wado wasaaradu argagixiso.\nAdoo ka hadla isku bedelka shaqaalaha een sameeyo wasiir ahaan.\nHaddaba mudanayaa iyo marwooyinba, waxaan doonayaa inaan halkan kaga hadlo falalka wasiirku uu sameeyey, isna waydiino maxaa sharci ah maxaan ahayn. Isla markaana kaga jawaabno eedaha kor ku xusan ee la igu eedeeyey.\nWasiirku askarta uu dhigay wasaarada ee uu yidhi ka joojiya Agaasimaha Guud inuu soo galo ma sharcibaa? mise waa sharci darro?.\nWarqadaha agaasime guud loo dirayo iyo hay’adaha dawladda goormay wasiirka sharci u noqotay in saxaafada loo qaybiyo. Habkani ma nidaamkii dawladeedba mise waa waxyaabaha ka baxsan anshaxa maamulka hay’adaha dawladda?\nWasiirka iyo Agaasimaha Maamulka waxa ay jabsadeen Xafiiskii agaasimaha Guud. Waxa uu u hanjabay (Abused) xoghayntaydii oo uu qasab kaga qaatay furihii Markaasuu qqufulkiina ka badeshay. Arintaasi Madaxwaynaha iyo Dawladda iyo Shacabkaba waxaan leeyahay ma sharcibaa in xafiis aanad lahayn jabsataa? Miyaanay Tuugo ahayn?\nDugsigaa waan tagay waana la dhisay. Sabata uu iigu eedaynayo inaanan tagina waxuu og yahay inaan diiday lacagta uu qandaraaska ku bixiyey. Waxaana uu ku qandaraasay laba fasal iyo Store yar lacag dhan $71,000. Illaahaybaan idinku dhaarshee ma qiimahaasa ku baxa laba fasal iyo store yar oo dhan 22m +dayactir daaqado. waxaan idiin sheegayaa fasalada standardka ah ee Hay’adaha wax noo dhisaa waa $8000-$10,000. Hadaba marka hay’adii lacagta haysatay intaa qandraas ku bixiso maxaa budgetka yar ee dawlada uga dhigay farajiin. mise waa dhaka kale oo waa loo dhuljeefeeyey.\nHorta ilaahaybaa ina dilayee kama hor iman tababarka macalinka. Runtii waa mid aan u riyaaqsanaa laakiin waxaa diiday habka loo maamulayey oo ahaa mid aan daacad laga ahayn ee “Far Hunguri”loo samaystay. Waxaanan ku taliyey in lagu qabto Jaamacadaha dalka oo leh Collegeyada education iyo agab wanaagsan. kuwaas oo runtii wax ka tari jirey dakhliga Jaamacadaha iyo machadyada macalimiinta lagu tababaro. waxayna ahayd dakhliga kaliya ee soo gala jaamacadahaa, waayo ardayda badankeedu uma gasho xirfad ahaan macalinimada siday digriiyada kale. Waxaana kabi jiray tababaradana macalimiinta. Waxaanad u samaysatay Xisaab baaneed gaar ah “Bank Account”. kaas oo aanad la wadaagin Agaasimaha Guud ee ka masuulka ah kharashaadka wasaaradda. Halkaas oo ay ku soo dhacdo Fiidii Macalimiinta ee jaamacaduhu qaadan jireen. ilaa imikana lacagta fiida cida qaadata aan la garanayn.\nIyadoo oo xanaaqii warbixinta tababarka macalimiinta ay kugu jirto ayaa hadana waxuu Agaasimaha Manaahijtu kuug daray warbixintii buugta la qorayey. Markaasaa wax yaable oo wasaarada fajiciso ku noqday laga waramay. Qandaraas Qof loogu xidhay buugtii dalkoo dhan. Dadka buugta qorayey oon ahayn dad u qalma, Agab iyo buug laga dheego oon la hayn IWM. Ayada oo aan wax talo ah laga waydiin madaxda wasaaradda. Agaasimayaasha Guud, Wasiiru dawlaha iyo daneeyayaal kaleba. Markaan wax ka waydiiyey Agaasimihii Manaahijta goorta uu wasaaradda u keenayo si loo hubiyo buugta la qoray wuu diiday inuu sifiican ugaga jawaabo. Waxaan ku idhi “ Miyaanay haboonayn in ubadkeenu buugaagta (Text books) maadooyinka kala duwan ee loo dhigi doonaa in wasaarada khabiiradeeda iyo dadka kale ee cilmiga u lahaa inay inala eegaan si aynu u helo buug tayo badan?, ka dibna intaad aad u xanaaqday ayaad shirkii xidhay oo xataa u diiday wasiiru dawoluhu isku dayay inuu ku dajo, hase yeeshee waad iska gundhisay oo diiday, sidaasaanu ku xidhmay shirkii. maalintii kuxigtay 31 July 2016 waxaan warqad u diray Agaasimaha Manaahijta oo ku idhi fadlan buugta oo softa ah iyo hal copy oo sample ah keen wasaaradda si loo eego inta aanay daabacaad galin. Waxuuse ii soo diray jawaabta tixraaceedu tahay. Inamadii gudoomiyayaasha buugtana oo aan ugu yeedhay kulan wasaaradda ahna waxuu ku amray in ayan iman. Waxaan rumaysnaha inuu manhajka dalku yahay “ Masiir Umadeed” kaas oo u baahan in aad looga baaraa dego een u baahnayn in laba bilood lagu sameeyo “manhaj qarafaa dhug ah” si qandaraaska macaashkiisa uun loo qaato, aseen dan looga galin ubadka reer somaliland waxay baranayaan.\nWaxa uu yidhi wasiirku” Adiga oo hay’adaha Ajaanibka ah u gudbiya waxaan wasaaradda u gaar ah. una sheega falalka sharcidarada ah iyo agendayaal qarsoon. eeg Emailka 11/5/2016.” Waxan ka xumahay inaanu wasiirku sifiican u akhriyin nuqulka emailka uu iigu soo lifaaqay oo si cad u tusinaysa taariikhda 11/05/2016 waqtiga 07:45PM in Wasiirku xigeenkiisu ii soo qoray email uu iigu hanjabayo oo uu tusayo ama siiyay CC dadkale oo ajinabi ah inuu booska yahay. Waan ka xumaaday emailkaa waxaanan gujiyey reply markaasaan ku celiyey jawaab emailkaa at 08:23 PM. Haddaba ma anaa bilaabay mise wasiirkiisa? Anigu runtii daacad baan arrinta ka ahaa waxaan ogaaday markaan diray inay ccyo badani la socdeen, waana intii uu wasiir garas ku soo lifaaqay.(Fadlan eeg lifaaqa emailka”. Su’aasha ah waxaad ku sheegtay argagixiso wasaarada, fadlan wasiir halkay kaga taalaa emailka aad ka hadashay. Waxaa laga hadlayaa “Baadhitaan iyo lafa guris waxbarashada iyo himiladiisa” ma waxaad u qaadatay ESA/ESSP inay tahay argagixiso? Maan fahmin meesha aad erayadan ka keentay, malaa cadhadaa kuula gashay ee sidaa maad moodayn. Gaba gabadii wasiirku waxa uu yidhi “ Laga bilaabo saacada aad hesho warqadan waxaan kaa joojiyey xilkii Agaasime Guudnimo ee aad wasaaradda u haysay waxaana kaa reeban in aad xarunta wasaaradda iyo xafiiska aad ku shaqaynaysayba aad soo gasho laguguna arko amar la’aan”. Su’aasha meesha taalaa waxaa weeye ma wasiirkaa xilka Agaasime Guudnimo ii dhiibay mise Madaxwaynaha J.S.L?. Wasaaraduna ma aqalkiisiibaa mise waa Makhaayad uu leeyahay? Cajiib!\nWax badan oo naga qaldan u bandhigi maayo sidii wasiiirku saxaafada. Waxaanu ku xalilan wasaarada dhexdeeda . Haday naga maaran siin waydana cida nasoo magacowday ayaanu u gudbin si ay noogu gar naqdo.\nAGAASIMAHA GUUD EE WASAARADA WAXBARASHADA\nABIIB AXMED CALI


UK oo la wareegtay Hoggaanka ilaalinta Xeebaha Soomaaliya+Sawirro | Somali National Television - sntv.so\nHome WARARKA MAANTA UK oo la wareegtay Hoggaanka ilaalinta Xeebaha Soomaaliya+Sawirro\nUK oo la wareegtay Hoggaanka ilaalinta Xeebaha Soomaaliya+Sawirro\nJabuuti(SONNA):– Dowladda Britain ayaa si rasmi ah ula wareegtay hoggaanka ciidamada Midowga Yurub ee ilaaliya xeebaha dalkeena Soomaaliya.\nMunaasabad lagu qabtay Markab kuwa dagaalka ah oo ay leeyihiin ciidamada badda ee dowlada talyaniga oo ku sugan xeebaha dalka Djibouti ay dowladda Britain kula wareegtay xilkaasi,sida uu ku soo waramayo Wariyaha Warbaahinta Qaranka ee dalka Jabuuti Makahiil Rashiid Barre.\nHoggaanka ciidamada Midowga Yurub ee ilaaliya xeebaha dalkeena Soomaaliya ayaa waxaa horay u hayay ciidamada badda ee dowladda Talyaniga, iyadoo taliyihii xilkaasi wareejiyay uu sheegay in sanadkii la soo dhaafay ay ciidamada la dagaallanka burcad badeedda ay xeebaha Soomaaliya ka soo qabteen ilaa 6 burcad badeed ah oo ay ka qabteen agagaarka xeebaha Puntland.\nWuxuu sheegay in si aad ah hoos ugu dhaceen weeraradii kooxaha Burcad badeeda ay ka geysan jireen xeebaha Soomaaliya iyo goobaha ka baxsan.\n6-biloodba mar ayaa hogaanka ciidamada Midowga Yurub ee ilaaliya xeebaha dalkeena waxa la wareega mid ka mid ah dowladaha Midowga Yurub ee ay ciidamadu ka joagaan xeebaha Soomaalia.\nIlaalinta Xeebaha Soomaaliya ayaa Dowladda Federaalka Soomaaliya waxaa si KMG ah uga caawiya Wadamada Midowga Yurub,waxaana hadda Dowladda dadaal ku bixineysaa sidii loo tayeyn lahaa Ciidamada Badda Soomaaliya si ay ula wareegaan mas’uuliyadda amaanka Xeebaha dalka.\nPrevious articleWasiir Yariisow oo ummadda Soomaaliyeed uga tacsiyadeeyay geerida Gaduudo Carwo\nNext articleShacabka Dhuusamareeb oo soo dhoweeyay Heshiiskii Maamulada Galmudug iyo Ahlu-suna


Puntland Voice – Page 1041 – Codka Dalka iyo Dadka\nXulka Qaranka K/cagta Dalak Brazil oo gaaray Dalka Koonfur Afrika\nXulka Barazil ayaa 27-kii bishaan soo caga dhigtay Dalka Koonfur Afrika , iyagoo noqonaya xulkii labaad ee koobka adduunka ka qeybgalaya oo soo gaara South Africa waxaa ka horeeyay xulka Australia. Guddiga qabanqaabada 2010 FIFA World Cup, oo uu matalayo […]\nSafiirka Soomaaliya u fadhiya dalka sudan oo ka qeyb galay caleemasaarka madaxweynaha dalka sudan.\nSafiirka Soomaaliya u fadhiya dalka Sudan Proff:Mahdi Abuubakar ayaa shalay ka qeyb galay caleemasaarka madaxweynaha dalka sudan Md Cumar xasan axmed albashiir oo kusoo baxay doorashada dalka sudan bishii aynu kasoo gudubnay isagoo helay codad gaaraya 68%kiiba . Proff:Mahdi oo […]\nXaflad lagu xirayo dugsiga sare ee Burtinle sanad dugsiyeedka 2009/2010 oo kadhacdey hoolka shirarka dugsiga sare ee burtinle\nXafladaan oo ay kasoo qeyb galeen dad weyne aad ufara badan ayaa waxay kusaabsaneyd xiritaanka sanad dugsiyeedka 2009/2010 Waxaana ugu horeyn xaflada furey maamulaha dugsiga sare ee degmada burtinle Axmed c/risaaq cali oo kudheeraaday bilowgii dugsiga sare ilaa hada oo […]\nKooxda Inter Milan oo Xalay hanatay Koobka Horyaalad Yurub (Sawiro Badan)\nMadrid (AB):-Kulankii ugu danbeeyay Koobka Horyaalada Yurub (Chanpion leagua) ayaa xalay waxaa uu dhexmaray Kooxaha Inter Milan iyo Byer Munich oo ka kala dhisay Dalalka Talyaaniga iyo Jermany. Ciyaarta oo aad u xiisa badneyn marka la eego daawadayaashii ka soo […]\nWAR DEG DEG AH: Shariif Xasan Sh.Aadan oo Galabta si rasmi ah loogu doortay Gudoomiyaha Baarlamaanka Dowlada KMG Soomaaliya.\nMuqdisho (AB):-Galabta casarkii kadib ayaa si rasmi ah waxaa hoolka Xarunta Baarlamaanka ee Muqdisho loogu doortay Gudoomiyaha Baarlamaanka Xildibaan Shariif Xasan Sh.Aadan markii tartan saaka soo bilowday uu hada soo gabagaboobay. Wararka aan xarunta Baarlamaanka ka haleyno ayaa sheegaya in […]\nCiidamo ka tirsan Ururka Ahlu suna oo dib ula wareegay Tuulooyin Saaka lagala wareegay\nCiidamo ka tirsan Ururka Ahlu suna oo dib ula wareegay Tuulooyin Saaka lagala wareegay Wararka ka imaanaya tuulooyinka Galqoryaale,Ceeldheere iyo Mareerguur ayaa sheegaya in halkaasi ay dib uga baxeen Ciidamado ka tirsan Xarakatu Shabaabul Mujaahidiin oo Saaka gaaray tuulooyinkaasi. Ciidamo […]\nWAR DEG DEG AH: Ciidamada AMISOM oo Salaadii Jimcaha ee Maanta si ula kac ah Baabuar u marsiiyay nin ku tukanayay Masaajid ku yaal Isgoyska KM4\nCiidamada Shisheeye ee ka socda Dalak Uganda islamarkaana ku sugan Muqdisho ayaa Maanta Salaaii Jimcahaintii lagu jiray waxay si ula kac ah Baabuur Dagaal u kor mariyeen muwaadin Soomaaliyeed oo salaad ku horrtukanayay Masaajid ku yaal Isgoska KM4. Qofka Soomaaliga […]\nCiidamo ka tirsan Xarakada Mujaahidiinta Alshabaab oo Saaka la wareegay Gacan ku haynta 3 tuulo oo hoostaga Magaalooyinka Dhuusa-mareeb iyo Guri-ceel\nCiidamo ka tirsan Xarakada Mujaahidiinta Alshabaab oo Saaka la wareegay Gacan ku haynta 3 tuulo oo hoostaga Magaalooyinka Dhuusa-mareeb iyo Guri-ceel Tuulooyinka kala ah Galqoryaale,Ceeldheere iyo Mareerguur ayaa Saaka gacanta u galay Ciidamo ka tirsan Xarakada Mujaahidiinta Alshabaab halkaasoo ay […]\nProf Dalxa oo la sheegay ion sharci ahaan uu wali yahay Gudoomiye u xigeenka 1aad ee Baarlamaanka\nXeer Ilaaliyaha guud ee Dowlada KMG Soomaaliya C/laahi daahir Bare ayaa difaacay xilka uu hayo Gudoomiye xigeenka 1aad ee Baarlamaanka Prof.dalxa isagoo sheegay in sharci ahaan uu mas’uulkaasi xilka yahay Gudoomiye xigeenka. Waxaa uu intaasi ku daray in sharci ahaan […]\nRoobab lagu diirsaday oo saacado badan ka da'ay Magaalada Muqdisho\nKu dhawaad 12 saac oo xiriir ah ayaa roobab lagu diirsaday waxay ka da’een Magaalada Muqdisho kuwaasoo soo bilowday xalay fiidkii ilaa Saakana soo gaaray,waxaana ku diirsaday dadka reer Muqdisho oo kuleylo ku soo jiray xiliyadaan danbe. Roobka waqtiga badan […]


Shirka Horumarinta Kalluumeysiga Soomaaliya oo ka furmay magaalada Garoowe[Sawirro] | SAHAN ONLINE\nShirka Horumarinta Kalluumeysiga Soomaaliya oo ka furmay magaalada Garoowe[Sawirro]\nGAROOWE – Waxaa maanta ka furmay magaalada Garoowe shirweynaha Horumarinta Kalluumeysiga Soomaaliyeed iyo ka hortaga kalluumeysiga sharci darada ah iyo sidii loo xalin lahaa caqabadaha haysta Kalluumeysatada.\nShirweynaha ayaa waxaa ka qeybgalay Madaxda Wasaaradda Kalluumeysiga Federaalka iyo Wasaaradaha Maamul goboleedyada Soomaaliya,wufuud caalami ah iyo illaa lix shirkadood oo Kalluumeysiga ah iyo hay’addo kale.\nWaxaa kaloo shirweynahan ka qeybgalay khuburo dhinaca Kalluumeysiga iyo Ammaanka Baddaha ah.\nCabdiwaaxid Maxamed Xirsi oo la taliye sare u ah IGAD ayaa sheegay in shirka sidoo kale looga hadli doono hababka ugu wanaagsan ee looga hortagi lahaa kalluumeysiga sharci-darada ah iyo wixii dhibaya Ummada Soomaaliyeed ee ammaanka Baddaheeda ah.\nShirkan oo muddo saddex maalmood socon doono,waxaana soo qabanqaabisay Shuraako,waxaana la filayaa in gunnaanadka laga soo saaro go’aano lagu horumarinayo Kalluumeysiga iyo Kalluumeysatada Soomaaliyeed iyo Buugga Kalluumeysiga Soomaaliyeed.


ASWJ oo dhadhaqaaq ciidan ka bilowday koofurta Guriceel | KEYDMEDIA ONLINE\nASWJ oo dhadhaqaaq ciidan ka bilowday koofurta Guriceel\nWasiirkii Amniga Galmudug Axmed Maclin Fiqi ayaa shalay ku dhawaaqay inuu iska casilay xilka kadib markii ay isag aiyo Qoorqoor isku khilaafeen qaabka loo wajahayo arinta Ahlu Sunna, inta badan Wasiirrada ayaa ku aragti ah Fiqi.\nGURICEEL, Soomaaliya – Koox diimeedka Ahlu-sunna Waljamaaca, ee Jimcihii hore la wareegtay gacan ku heynta magaalada Guriceel, ayaa billowday howl-gallo ay ku sheegeen in ay ku sugayaan amniga degaannada hoos taga magaalada, kuwaas oo hore ay ugu sugnaayeen Al-Shabaab.\nSawirro lagu baahiyay baraha bulshada, oo u muuqday dhoolla-tus ciidan, ay Kooxdu ku sheegtay in ay Al-Shabaab, ka raacdeeyeen tuulooyinka Af-cagaag, dhagaxya-weyn Dabarre, iyo Jaaw, kuwaas oo hoos yimaada degaanka Gal-qoryaalle, oo ku dhawaad 60km koofur ka xiga Guriceel.\nCiidankaan ayaa wata ku dhawaad 10 gaari oo kuwa dagaalka ah, waxaana la rumeysan yahay in ujeedkoodu yahay, in ay Madaxweynaha Galmudug tusaan Awood ciidan iyo in ay sidii ay hore u sheegeenba dadka degaanka iyo Dowladda ka dhaadhicaan in ay kaliya doonayan la dagaallanka Al-Shabaab.\nKooxdaan, garabka ka heysata maamulka Puntland, ayaa la fahansan yahay, in ay duullaan ku qaadi doonto magaalada Dhuusamareeb, ka hor inta aysan billaaban doorashada Golaha Shacabka, maadaama ujeedkooda ugu weyn uu yahay in ay gor-gortan siyaasadeed ku galaan kuraastaas.\nDhanka kale, bannaanbax lagu taageerayay is-casilaaddii Wasiirkii Amniga Axmed Macalin Fiqi, ayaa maanta ka dhacay Guriceel, sidaas oo kale, saraakiil ka tirsanaa qeybta 21-aad ee Ciidanka Xoogga dalka, ayaa maanta lagu arkay magaalada, tas oo la micno ah in ay dhanka Suufida soo mareen.\nGalmudug ayaa wajaheysa xaalad hubanti la’aan siyaasadeed ah, Madaxweyne Qoorqoor, ayana xalay dadaal xooggan ku bixiyay inuu xubno ka mid ah Golaha Wasiirrada ku qanciyo in aysan xilligaan adag is-casil, isla-markaana uu u ballan qaaday inuu ka tala-galin doono go’aannada masiiriga ah.


SomaliNet Magazine: FEBRAAYO 2002\nTAARIIKH - DAGAALKII SOOMAALIYA IYO ITOOBIYA ( 1977—1978)\nAfgembigii ka dhacay Soomaaliya Oktoober 1969-kii, waxaa taladii dalka kula wareegey koox saraakiil ah oo ka tirsanaa ciidammadii qalabka sidey ee dalka Soomaaliya. Waxaa saraakiishaas hor kacayey taliyihii milleteriga Soomaaliyeed Jeneraal Maxamad Siyaad Barre. Waxaa xusid mudan in Jeneraal Siyaad,\nCAAFIMAADKA - MAXAAD KA TAQAAN CUDURKA KUDKA (ANTHRAX)\nIlaaheenna weyn bay awoodi u sugnaatey oo og waxa inaka qarsoon. Marka laga hadlaayo waxyaabaha ku saabsan caafimaadka, gaar ahaan cudurrada, ayaa culimada aqoonta u lihi waxay dunida u bidhaamiyaan helitaanka iyo daah furka\nDHAQANKA- QAYBTII 2AAD\nDumarku waxay ahaayeen dabaqadda ugu xushmadda weyn bulshada Biri ma-geydada ah. Soomaalida reer guuraaga ah waxay lahaayeen dhaqan adag iyo xeer aan laga tallaabsan oo ilaaliya sharafta gabadha reer miyiga ah. Xeerkaasi wuxuu gaarsiisnaa in ninka xaaskiisa u gacan qa\nDIINTA - SU’AALIHII UGU YAABKA BADNAA OO LA WAYDIIYAY SHIIKH CABDALLA AL-NUURI IYO JAWAABOHOODII\nWaddan kasta oo ka mid ah waddamada Muslimiinta wuxuu leeyahay dad culumo ah oo aad u yaqaan diinta Islaamka. Dadkaas culumada ah bulshada inteeda kale ayaa waydiiya arrin kasta oo diinta la xiriirta. Shiikh Cabadalla Al-Nuuri ayaa ka mid ah Culumada ugu waaweyn oo soo maray wadanka Kuwait . Shii\nQaybtii kowaad waxaan la soconay Faysal iyo Ayaan oo war iska helay, kaddib markii ay dhawr iyo to\nCAYAARAHA - BARNAAMIJKA XIDIGAHA\nXubinteena? joogtada ah ee barnaamijka xiddigaha waxaa aynu ku soo qaadanaynaa taariikhdii Ciyaaryahan Axmed Cismaan Geedi oo isagu caan ku ahaa kubbadda cagta Soomaaliyeed looguna naanayso? Geedi?. Ahmed\nFANKA IYO SUUGAANTA - QAYBAHA SUUGAANTA SOOMAALIDA\nSida aynu ogsoonnahay ummad walba oo af , dhaqan iyo hiddo wadaag ahi waxay leeyihiin murti iyo sugaaan u gaar ah oo ay higsadaan. Halabuurayaasha\nSomaali badan oo ku nool magaalooyinka Minneapolis iyo St. Paul ayaa nasiib u yeeshay inay la kulmaan Abwaanka caanka ah Maxamuud Cadullahi Ciise (Sangub) kulankaas waxaa soo qaban qaabiyay Eagal Media Production. Abwaan Sangub wuxuu dadkii meeesha isugu yimid u sheegay arr\nSIYAASADA - ALLOW UR U BIXI\nSida umadaha kaleba, dadka Somaaliyeed xagga nolosha waxay soo mareen dhawr marxaladood oo aad u adkaa, m\nCAAFIMAADKA - QOFKU XAQ MA U LEEYAHAY INUU IS DILO?\nWaayadaan dambe adduunka waxaa ka jiray dood dheer oo ku saabsan sidii laga yeeli lahaa dadka jecel inay iskood isu dilaan ?Suicide?. Waddammo badan oo reer galbeed ah waxaa qofku xaq u leeyahay inuu ?is dilo? haddii uu isagu o go?aansado. Laakiin waxaa dambi ah ama aan sha\nCAYAARAHA - FARANSIISKU MA DIFAACAN DOONAA KOOBKA ADDUUNKA?\nTartankii koobka kubbadda cagta ee dunida ayaa lagu wadaa in uu si rasmi ah uga furmo 31-ka May 2002da Magaala Seoul ee caasimadda Kuuriyada koonfureed iyada oo ciyaarta ugu horreysa ay isku haleeli doonaan kooxaha faransiiska oo ah dalka haysta horyaalnimada koob\nCAYAARAHA - TODOBAADKA SOOMAALIDA IYO KOOXDA NBA-DA TIMBERWOLVES\nWaxaa garoonka kubbadda koleyga? ee Target Center ka dhici doona 31ka March 2002da barnaamij isboorti oo aad u xiiso badan. Barnaamijkaa? isaga ah waxaa ka qayb-qaadanaya dhallinyarada Soomaal\nDIINTA - XAJKA - TOBANKA MAALMOOD EE UGU HORREEYA BISHA XAJKA\nMaalmahan waxaa ina soo food saarey cibaadadii xajka oo ah tiirka shanaad ee tiirarka islaamka iyada oo ay jiraan dad badan oo sannadkan magaalada Minneapolis ka dhoofa\nSIYAASADA - DOOD FURAN: XALKA PUNTLAND XAGGEE KU JIRAA?\nBishii June ee sannadkii 2001, oo ku aaddanayd goortii loo qabtay in maamulkii ku-meel-gaarka ahaa ee Puntland ay muddadu ka dhammaato, dabadeedna doorashooyin lagu soo qaban qaabiyo, iyo wixii ka dambeeyeyba xaaladda Puntlan\nGANACSI - SOOMAALIDA QURBAHA\nSoomaali aad u fara badan ayaa ku nool gobolka Minnesota, gaar ahaan labada magaalo oo loo yaqaan mataanaha- Minneapolis i\nSIYAASADA - ZIMBABWE: AFRIKA IYO DIMUQURAADIYADDA YAA U GARNAQI DOONA?\nMarar badan ayaa la is waydiiyaa in dimuquraadiyadu tahay habka ugu fiican oo bini?aadamku isku maamulaan. Qaaradda Africa waxaa ka jira dulmi fara badan, mar kasta oo xukun is baddalo dad badan ayaa la wax yeelleeyaa. Marar badan waxaad arkaysaa waddamo badan oo a\nSIYAASADA - SOMALIA IYO DAGAALKA LAGU HAYO “ARGAGAXISIDA”\nSanadkan cusub ayaa waxa uu la kowsaday hadal heyn la hadal hayo Somalia. Quwadaha reer Galbeedka oo uu hogaanka u hayo Mareykanka ayaa waxa ay cadeeyeen in dagaalka lagu hayo ?argagixisida? in aanu ku ekeyn Afghanistan oo qudha ee uu saameyn doono dunida oo idil.\nMeelaha la caraba


University of Regina - Waxbarashada Kanada. Study Magazine Abroad\nmacluumaad faa'iido leh\nUniversity of Regina Details\nCity : Regina\ngaabinta : U of R\naasaasay : 1911\nArdayda (qiyaastii.) : 15000\nHa iloobin in aad wada hadlaan University of Regina\nQor at University of Regina\nThe University of Regina waxaa jaamacadda cilmi dadweynaha ku yaalla Regina, Saskatchewan, Canada. la aasaasay 1911 sida dugsi gaar ah firqooyinka sare ee Church Methodist ee Kanada, waxaa bilaabay urur la University of Saskatchewan sida kulliyad yar ee 1925, oo waxaa lagu disaffiliated by Church oo si buuxda gacanata ugu University ee 1934; in 1961 waxaa gaadhin xaaladda degree-bixinta sida Campus Regina reer University of Saskatchewan. Waxa uu noqday jaamacadda madaxbannaan ee 1974. The University of Regina uu leeyahay diiwaan gelinta ee ka badan 12,000 ardayda buuxa iyo waqti-dhiman. Wargeyska arday jaamacadeed ayaa, Carillon The, waa xubin ka mid ah CUP.\nThe University of Regina waa si fiican-sar isagoo diiradda la saarayo waxbarashada khibrada iyo bixiyaa layliyo, meeleyn xirfadeed iyo practicums lagu daro boosaska waxbarasho iskaashi ee 41 barnaamijyada. Tani khibrad waxbarasho iyo shaqo-diyaarinta focus waxaa sii iftiimiyay marka, in 2009 Jaamacadda Regina bilaabay Barnaamijka Guarantee UR ah, dammaanad ah barnaamij gaar ah oo ardayda ka qayb bilaabay a xirfadiisa guul ka dib markii qalin jebinta by waxbarashada siyaadinta waayo-aragnimo in la gaaro gaar ah waxbarasho, mustaqbalkiisa ciyaareed iyo nolashiisa gool. heshiis Iskaashi la leh shirkadaha taaj gobolka, waaxaha dawladda iyo shirkadaha gaarka loo leeyahay ayaa ka caawisay Jaamacadda Regina ardayda meel labadaba fursado waayo-aragnimo shaqo iyo shaqo caawimo faa'iido post-waxbarasho.\nThe qaaraan ugu weyn iyo masuuliyadda Xafiiska Qorshaynta Sahayda waxaa ka mid ah:\nisku dubaridka iyo dayactirka xogta tirakoobka loo isticmaalo caalamka;\ngudbinaya jawaabaha sahanka ka wakiil ah Jaamacadda;\nsiinaya macluumaad macne leh oo la qiyaasi karo in ay hay'adahani u ah jaamacadda iyo Federaalka Colleges;\ncaawinaya in dhamaystirka Framework Cabbiraad Performance ah;\ndadaalaya joogta ah macluumaadka guud campus ah;\ndib u sahan jeediyay via Guddiga Maaraynta Survey ah;\nla shaqayna dowladda gobolka maalgalin;\nla shaqayna schoolboards maxaliga ah ee ujeedada guusha laabteen; iyo,\noo wakiil ka ah University ee shirarka qaran iyo caalami ah oo kala duwan.\nDugsiyada / kulliyadaha / Departments / koorsooyinka / Caqlina\nEngineering & Science Applied\nKenneth Levene Graduate School of Business\nKinesiology & Studies Caafimaadka\nThe Faransiiska University City\nMedia, Art, iyo Performance\nPaul J. Hill School of Business\nThe University of Regina waa jaamacad non-madaahibteenu, oo koray out of Regina College, asaasay 1911. In jawaabta si toos ah abaalmarinta of University of Saskatchewan in Saskatoon halkii Regina, Church Methodist ee Kanada aasaasay Regina College ee 1911 on College Avenue ee Regina, Saskatchewan, laga bilaabo diiwaan gelinta ee 27 ardayda; waxay ahayd ku xiga si ay haatan dheer-baaba'ay St Chad ayaa College ee (seminary fiqi ahaaneed tababarka ee sheekh Anglican) iyo Qu'Appelle Ibraashiga School, sidoo kale on College Avenue. James Henry Puntin (Injineerka) loogu talagalay dhismayaasha dhowr on campus oo ay ku jiraan: Regina Methodist College (1910); East & West Towers (1914); Ladies deganaanshaha (1914); Gymnasium (1925); Power Plant (1927); Music & Arts Building (1928).”In 1928, Darke Hall waxaa la dhisay on College Avenue, [d]escribed…sida “tiyaatarka ah lagu naalloon karo, mid ka mid ah oo magaalo yar oo kula tartami kartaa.”\nIn 1934 Regina College oo qayb ka ah University of Saskatchewan noqday. The University of Saskatchewan hal a, Jaamacadda gobolka dadweynaha abuuray 1907 waxaa qaabeeyey jaamacadda gobolka American, iyadoo culayskana la saarayo shaqo dheeraad ah iyo cilmi dhaqmo. maamul ayaa waxaa qaabeeyey ah University of Act Toronto, 1906 taas oo la aasaasay nidaam laba aqal ee dowladda jaamacad ka kooban duqowdii a (awood), masuul ka ah siyaasadda tacliinta, iyo guddiga ka mid ah taliyayaasha (muwaadiniinta) xakameynta gaar ah siyaasadda maaliyadda iyo waxayna lahayd amar rasmi ah in dhammaan arrimaha kale. Madaxweynaha, magacaabay guddiga, waxay ahayd in ay bixiyaan xiriir ka dhexeeya 2 jirkooda iyo in ay qabtaan hoggaanka hay'adaha. In qaybta hore ee qarnigii this, waxbarasho xirfadeed balaariyay ka baxsan beeraha dhaqanka ee fiqiga, sharciga iyo daawo. tababarka Graduate ku salaysan model-u waxyoonay Jarmal American ee shaqada koorsada khaas ah iyo dhamaystirka sha cilmi ah la soo bandhigay.\nRegina College bilaabatay urur rasmi ah la University of Saskatchewan sida kulliyad yar ee bixiya koorsooyinka jaamacadda aqoonsan in 1925 in kastoo sii sida kulliyad madaahibteenu ah haatan United-Church of Canada, bedelka si Church Methodist ah. Regina College sii College Junior ilaa 1959, markii ay heshay aqoonsi shahaado-siinta buuxa sida campus labaad ee Jaamacadda Saskatchewan.\nSi kastaba ha ahaatee, in 1934, Church United la dhaqaale adag u riixriixan by Depression Great iyo kiis kasta oo ay taariikhda ka greatEgerton Ryerson ee u doodid degdeg ah waxbarashada dadweynaha universal free sameeyey ay ku lug dugsiyada gaarka anomalous. Waxaa sidaas si buuxda u dhiibay Regina College u University of Saskatchewan. Regina College iyo bedelka Campus Regina of University of Saskatchewan iyo University of Regina leeyihiin - waxaana suurto gal kama '- ceshan dhiga Methodist “sida kan adeega” (Luke 22.27).\nsiyaasadda waxbarashada jaamacadda bilaabay 1960 jawaabay cadaadiska dadweynaha oo aaminsan in waxbarashada sare ahaa furaha ah inay cadaalada bulshada iyo wax soo saarka dhaqaale ee shakhsiyaadka iyo bulshada. In 1961 College la baxshay Jaamacadda Saskatchewan, Regina Campus. In 1974 waxa ay noqotay University madaxa banaan ee Regina.\nThe raacsan asalka Church United waa, si kastaba ha ahaatee, calaamad Xuso heeryadii inay shir ka, dib u bilaabay by jaamacadda si loogu isticmaalo rasmi ah mid ka mid ah magaalada hoose ee ugu danbeysay ee United Kaniisadaha, taas oo la xidhay ee 1990.\nMa rabtaa wada hadlaan University of Regina ? su'aal kasta, comments ama dib u eegista\nUniversity of Regina on Map\nPhotos: University of Regina rasmiga ah Facebook\nLa wadaag info waxtar leh la saaxiibadaa\nUniversity of dib u eegista Regina\nKu biir si ay ugala hadlaan of University of Regina.\nFADLAN OGOW: EducationBro Magazine aad siinaysaa awooda in uu akhriyo info ku saabsan jaamacadaha at 96 luqadood, laakiin waxaannu idinka baryaynaa in ay ixtiraamaan xubnaha kale iyo ka tago comments in English.\nna soo raac\njaamacadaha kale ee Kanada\nUniversity of Saskatchewan Saskatoon\nJaamacadda Queen Kingston\nUniversity of Sherbrooke Sherbrooke\nUniversity of Waterloo Waterloo\nLaval University CNIB City\nWaxbarashada Bro waa waxbarasho dibadda magazine. Waxaan kaa caawin doonaa inaad hesho dhammaan macluumaadka loo baahan yahay oo ku saabsan waxbarashada sare dibadda. Waxaad ka heli doontaa wax badan oo ah talooyin waxtar leh iyo talo, tiro badan oo wareysiyo waxtar leh ardayda, barayaasha iyo jaamacadaha. Nala joog iyo soo saarid dalalka oo dhan iyo goobaha waxbarashada.\n543 Jaamacadaha 17 wadamada 124 Articles 122.000 Ardayda\nHel In Touch\nNews ugu dhakhsaha badan\ndalalka Baro ugu dhakhsaha badan\nBaro mustaqbalkiisa ugu dhakhsaha badan\nWareysiyo ugu dhakhsaha badan\nCodso hadda xarumo ugu dhakhsaha badan\nQaanuunka Arrimaha Khaaska ah|Site Shuruudaha & Shaac


Madaxweyne Trump Oo Hor Istaagay Dhambaalo Loo Soo Diray Joe Biden[Xogg] | 18 May News\nMadaxweyne Trump Oo Hor Istaagay Dhambaalo Loo Soo Diray Joe Biden[Xogg]\nNovember 13, 2020 - Written by admin\nXilli dalka Mareykanka uu ka taagan yahay khilaaf la xiriira doorashada madaxweynaha la doortay ee Mareykanka, Joe Biden, Trump-na uu diiday in uu aqabalo natiijada doorashada iyo in lagaga guuleystay ayaa waxaa uu jahwareer iyo culeys ka taagan yahay marxaladda kala guurka iyo sidii madaxweynaha la doortay uu kooxda kala guurka uga la shaqeyn lahaa xil wareejinta.\nWasaaradda arrimaha dibadda ee Mareykanka, oo dalkaas u qaabilsan xiriirka ama la macaamilka hogaamiyeyaasha kale ee caalamka iyo xiriirka dibadda, ayaa qaar kamid ah warbaahinta Mareykanka waxay kusoo warrameen in madaxweynaha la doortay ay u diideen farriimo ay Joe Biden usoo direen hogaamiyeyaasha dalalka kale ee caalamka, kuwaas oo ay ahayd in loo gudbiyo Joe Biden, maadaama ay isaga u socdeen.\nWasaaraddan oo uu hogaamiyo xoghayaha arrimaha dibadda ee Mareykanka, Mike Pompeo, ayaa la sheegay inay is-hor istaag ku sameysay qoraallada ku socday Biden, kuwaas oo la aaminsan yahay inay u badan yihiin hambalyo iyo xiriir wada shaqeyn.\nSarkaal ka tirsan xafiiska arrimaha dibadda ayaa warbaahinta CNN u sheegay in Joe Biden iyo kooxdiisa looga dhaartay inay arkaan farriimahaas.\nSida caadada ka ahayd Mareykanka, wasaaradda arrimaha dibadda ee dalkaas waxa ay mar walba xilligan oo kale fududeyn jirtay xiriirrada dibadda ee lala soo sameynayo madaxweyne walba oo la doortay, halkaas oo madaxda dalalka caalamka ay usoo marsiiyaan farriimaha hambalayada iyo kuwa kale.\nHaseyeshee xilligan, madaxweyne Trump ayaa la sheegay in uu Biden u diiday in uu helo farriimahaas muhiimka ah, maadaama uusan aqoonsaneyn guushiisa.\nTaa badelkeeda waxaa dhacday in madaxweynaha la doortay uu isaga xiriirro toos ah la sameeyo madaxda caalamka, waxaana Joe Biden uu ilaa iyo hadda xiriir toos ah lasoo sameeyay madaxda dalalka Jarmalka, Canada iyo Ingiriiska, kuwaas oo aan usoo marin madaxweyne Biden wasaaradda arrimaha dibadda.\nSidoo kale madax badan oo caalamka ka tirsan ayaa Biden ugu soo hambalyeeyay baraha bulshada iyo wicitaan telefoon, inkastoo madaxda dalalka qaar oo ay kamid yihiin Shiinaha iyo Ruushka ay ka gaabsadeen.\nInkastoo BBC-da aysan xaqiijin karin, haddana warbaahinta CNN ayaa kusoo warrantay in go’aanka lagu xannibayo farriimaha ku socda Biden uu qeyb ka yahay ninka ugu sareeya wasaaradda arrimaha dibadda, Mike Pompeo.\nQoraalka sawirka, Aqalka Cad\nArrintan ayaa soo shaac baxday maalmo uun kaddib markii xoghayaha arrimaha dibadda ee Mareykanka, Mike Pompeo uu sheegay in isaga iyo saraakiisha kale ee xafiiskiisa ay ka shaqeynayaan sidii Trump uu mar kale xafiiska ula wareegi lahaa.\n“Waxaa jiri doonta kala guur sax ah oo uu mar labadaad xafiiska kula wareegayo madaxweyne Trump”, ayuu Pompeo ka yiri shir jaraa’id oo uu ka hadlayay.\nWarbaahinta Mareykanka qaar kamid ah ayaa sidoo kale kusoo warramay in Biden aanan laga hor istaagin oo keliya farriimaha kusoo dhacay wasaaradda arrimaha dibadda balse sidoo kale aanan la siinin xog la xiriirta arrimaha sirdoonka.\nTrump ayaa wali aaminsan in doorashada uu isagu ku guuleystay, sidookalena doorashadii dhawaan dhacday ay hareereyeen “wax isdaba marin”.\nGo’aankan ayay diblomaaisyiin badan aaminsan yihiin in uu culeys ku yahay hawlo badan oo la qaban lahaa axilliga kala guurka, waxaana kamid ah saxiixa dukumiintiyo uu madaxweynaha la doortay kula wareegayo xafiiska iyo in guddiga Biden uu aqalka cad kala shaqeeyo marxaladda kala guurka iyo sidii madaxweynaha la doortay uu xafiiska ula wareegi lahaa.\nGudoomiyihii Wasaarada Waxbarashada Gobolka Maroodijeex Oo Xilkii Laga Qaaday Iyo Gudoomiye Cusub Oo Loo Magcaabay Booskaasi[Faahfaahin]\nMusharax Axmed Cali Ubaxle Oo Deeq Buugaaga Gaadhsiiyay Ardayda Dugsisaga Sare Ee Magaalada Wadaamagoo[Muuqaal]\nGudoomiyaha Gobolka Sool Oo Shir La Yeeshay Isuduwayaasha Wasaaraddaha Ka Hawlgala Gobolkaasi[Muuqaal]\nCeelka Loogu Magacdaray Degmada Ceelafwayn Oo Lagu Wado Dibu Dhis Iyo Dibu Habayn[Muuqaal]\nWasiir Ku Xigeenka Wasaarada Caafimaadka Somaliland Oo Xadhiga Ka Jaray Xarunta Hooyadiyo Dhalaanka Ee Magaalada Fadhigaab[Muuqaal]


Wafdi iyo ciyaartoy ka socota Xiriirka Shataranjiga Somaaliya oo Muqdisho ka ambabaxay | Somchess.net\nYou are here : Somchess.net » wararka » Wafdi iyo ciyaartoy ka socota Xiriirka Shataranjiga Somaaliya oo Muqdisho ka ambabaxay\nPosted On Monday, August 29, 2016 By admin. Under wararka\nGaroonka diyaaradaha caalamiga ah ee Aadan Cadde International Air Port waxaa maanta ka ambabaxay wafdi iyo ciyaartoy ka tirsan Xiriirka Shataranjiga Soomaaliya, waxaana wafdiga oo ku sii jeeda magaalada Baku ee dalka Azerbaijan ay ka qeyb gelayaan tartan caalamiga ah ee Chess-ka Adduunka.\nWafdiga oo uu hoggaaminayo Guddoomiyaha Xiriirka Shataranjiga Soomaaliya Axmed Xasan Cabdi (Wataac) iyo howl fududeeye Cali C/raxmaan Daahir la socda ilaa shan ka tirsan ciyaartoyda Chess-ka.\nIntii aanay ka dhoofin garoonka diyaaradaha caalamiga ah ee magaalada Muqdisho wafdiga kulan ballaaran la waateen madaxda Guddiga Olombikada Soomaaliyeed maalintii shalay, iyadoona halkaasi dardaaran iyo sagootin loogu sameeyay.\nGuddoomiye Xiriirka Shataranjiga Soomaaliya Axmed Xasan Cabdi (Wataac) ayaa madaxda GOS waxa uu uga warbixiyay ciyaartoyda ku sii jeeda dalka Azerbaijan, isagoona sheegay in ujeedada kulanka ay tahay sidii ay talo iyo tusaaleyn uga qaadan lahaayeen bacdamaa ciyaarotyda ay matalayaan qaranka dadka iyo dalka Soomaaliyeed.\nUgu horeyn waxaa halkaasi ka hadlay Md. Ibraahim Xuseen Roombe oo isagu si weyn u soo dhoweeyay doorka xiriirka Shataranjiga uu ka qaatay isku duba ridka ciyaartoyda Shataranjiga ee ka qeyb galeysa tartanka caalamiga ah, wuxuuna kula dardaarmay inay muujiyaan isku xirnaan, karti iyo dadaal dheeraad ah.\nDhinaca kale wafdiga oo Transit ku maraya magaalada Istanbul ee wadanka Turkiga ayaa horay u sii raacay diyaaradda Turkish Airlines, kaddibna uga sii gudbaya magaalada Baku ee wadanka Azerbaijan, halkaasi oo bisha dambe horaanteeda ka furmaya tartanka 42-aad ee Shataranjiga Adduunka oo ay ka soo qeyb gelayaan ilaa 192-dal oo ka socda dalalka caalamka.\n« K/Simaha Madaxweynaha oo kulan la qaatay ciyaartoy Soomaaliya u mataleysa ciyaaraha caalamiga ah ee Chess-ka\n42nd World Chess Olympiad – Round 1 »


Madaxweynaha dalka oo baaq u diray dhinacyada ku dagaallamaya Itoobiya | Star FM\nHome Wararka Kenya Madaxweynaha dalka oo baaq u diray dhinacyada ku dagaallamaya Itoobiya\nMadaxweynaha dalka oo baaq u diray dhinacyada ku dagaallamaya Itoobiya\nHoggaamiyaha dalka Mr. Uhuru Kenyatta ayaa ra’iisul wasaaraha wadanka Itoobiya Dr. Abiy Axmed iyo cid kasta oo wanaagga jecel ugu baaqay inay ku dadaasho sidii loo soo afjari lahaa colaadaha dalkaasi ka taagan.\nMr. Kenyatta ayaa soo jeediyay in dhinacyada dagaallamaya ay billaabaan wada hadallo looga gol-leeyahay xabad joojin dhaqan gasha.\nMadaxweyne Kenyatta ayaa sheegay inay lagama maarmaan tahay in hubka la isku adeegsanaya lagu beddelo heshiis nabadeed.\nDhanka kale wasaaradda arrimaha dibadda ee dalka ayaa walaac ka muujisay xaaladda amni ee sii xumaanaysa ee wadanka Itoobiya iyadoo kenyaanka ugu baaqday feejignaan dheeraad ah.\nPrevious articleIn ka badan 11 qof oo ku dhimatay dhul go’ saameeyay Colombia\nNext articleDowladda oo beenisay in maanta ay tahay fasax qaran


Hoggaamiyaasha muslimiinta ee NAMLEF oo diyaar u ah dhexdhexaadinta Uhuru iyo Ruto | Star FM\nHome Wararka Kenya Hoggaamiyaasha muslimiinta ee NAMLEF oo diyaar u ah dhexdhexaadinta Uhuru...\nHoggaamiyaasha muslimiinta ee NAMLEF oo diyaar u ah dhexdhexaadinta Uhuru iyo Ruto\nGuddoomiyaha daladda ay ku mideysan yihiin hoggaamiyaasha muslimiinta dalka ee NAMLEF Sheekh Cabdullahi Cabdi ayaa sheegay inay diyaar u yihiin inay heshiisiiyaan madaxweynaha wadanka Uhuru Kenyatta iyo William Ruto .\nShir jaraaid oo ay maanta qabteen ayay mas’uuliyiinta daladdan ka sheegen in hoggaamiyaasha laga doonayo inay isku dulqaataan oo ayna tixgeliyaan danta guud ee dalka.\nSheekh Cabdullahi ayaa xusay in hadii xaaladda taagan ee khilaafka u dhexeya labada mas’uul ee ugu sarreya wadanka aan hadda wax laga qaban ay isku beddeli karto si aan wanaagsanayn.\nWaxaa uu intaa ku daray in khilaafka madaxweynaha iyo ku xigeenkiisa uu gaaray heer aan horay loo arag oo kala qaybsanaan ka dhex abuuri karto dadweynaha.\nGuddoomiyaha NAMLEF ayaa tilmaamay in xafiisyada madaxweynaha iyo ku xigeenkiisa ay tixgelin gaar ah ku leeyihiin dastuurka wadanka marka la eego waajibaadka saaran iyo kalsoonida ay shacabku ku qabaan.\nSheekh Cabdullahi oo farriin gaar ah u diray madaxweyne Uhuru Kenyatta ayaa kula taliyay inuu qaranka u daneeyo .\nWaxaa uu u sheegay in marka uu xilka wareejiyo aynan kenyaanka dani ka dhigan doonin cidda uu taageerayo balse inuu xafiiska baneeyay iyadoo dalka ay midnimo ka jirto.\nNAMLEF ayaa madaxweyne Uhuru Kenyatta iyo ku xigeenkiisa William Ruto kula talisay inay ka heshiiyaan siyaasadda ay isku hayaan si aynan u waxyeeleyn midnimada shacabka.\nMadmadowga siyaasadeed ee Uhuru iyo Ruto ayaa jiray tan iyo markii ay sanadkii 2018-kii heshiiyeen madaxweyne iyo hoggaamiyaha xisbiga ODM Raila Odinga.\nNext articleDHAGEYSO:William Ruto oo sheegay inuusan dan ka lahayn qaybta ciidamada ee ilaaliyo